text:
Ku ncuro ya 27, U Rwanda ndetse n’isi yose bari mu bihe bitoroshye byo kwibuka Jenoside yakorewe Abatutsi mu Rwanda yabaye muri Mata 1994, umwe mu bakunzi b’ikipe y’ingabo z’igihugu APR FC yatuganirije inzira y’umusaraba itoroshye yanyuzemo arokoka Jenoside yakorewe Abatutsi muri Mata 1994,ndetse aranatubwira n’uko yisanze mu ikipe y’ingabo z’igihugu ya APR FC.
UMUNYAMAKURU: Mwatangira mutwibwira ndetse munatuganirize amwe mu mateka yanyu y’ubuzima, harimo n’inzira ndende yo kurokoka Jenocide yakorewe Abatutsi yo muri Mata 1994 kugeza uyu munsi?
Murakoze cyane, amazina yanjye nitwa Nyinawumuntu Gasana Marie Victorieuse, navutse tariki ya 5 Mutarama 1979 navukiye muri Repubulika Iharanira Demokarasi ya Congo (RDC), niho ababyeyi banjye bari barahungiye intambara yo muri 1973.
Amashuri abanza nayize muri Congo, ariko sinayasorezayo kuko Papa umbyara na Mama bavukaga ku Kibuye aho ubu bita i Karongi, Papa yaje gusura umuryango we mu 1990 bamwambura ibyangombwa bye bamufunga bamwita icyitso, yafunzwe amezi 6 bamutegeka ko niba atari icyitso koko atumiza umuryango we ugataha maze ntasubire muri Congo ngo gutanga amakuru mu Nkotanyi.
Byabaye ngombwa ko twese dutaha n’umuryango wose, twaje kuba i Karongi ariko ubuzima bwo kwiga mu kinyarwanda burangora cyane, nsubira kwiga muri Congo mba kwa data wacu kuko hari indi miryango ya Papa na Mama nabo bari barahungiyeyo ariko bo bagumayo.
Gusa mu biruhuko nazaga gusura ababyeyi n’abavandimwe banjye. Ni nayo mpamvu Jenoside yakorewe Abatutsi muri Mata 1994 yabaye ndi i Karongi, aho niho natangiriye inzira ndende y’umusaraba ngiye kubagezaho muri aka kanya.
Muri iki kiganiro n’urubuga rwa APR FC, Nyinawumuntu yatangiye agira ati ” Hari kuwa mbere wa Pasika, ku itariki ya 4 Mata1994, nibwo nagiye aho Papa yakoreraga muri Rutsiro kuko yakoraga abayo, njya kumusaba ibikoresho byo kw’ishuri ngezeyo ansaba gutegeraza, narategereje nyuma y’iminsi ibiri ubwo hari Tariki ya 6 Mata1994 nibwo yamboneye ibyangombwa by’ishuri, mbere yo gutaha Papa ansaba kunyura ku bantu b’inshuti ze bahoraga bamusaba ko ninza nzabasura bari bafite abana tungana kandi bakankunda.
Ubwo najyanywe n’imodoka yo ku kazi ka Papa, ihangejeje nsanga Mama wabo bana adahari kandi ngomba kumutegereza, naramutegereje aza bwije biba ngombwa ko ndara. Muri iryo joro nibwo Radiyo yanyujijeho itangazo ko indege y’umukuru w’igihugu yahanuwe kandi ikaba yahanuwe n’Inyenzi, bityo ko nta muntu wemerewe kuva aho ari, ubwo nibwo icuraburindi ryatugwiririye.
Uwo mubyeyi waho nari naraye aratubyutsa ati “rero ntabwo ukigiye mu gitondo kugeza tumenye uko bigenda”, twararyamye bucyeye nibwo umututsi wese utuye muri ako gace yishwe, bitewe nuko umuryango narindimo batahigwaga batangiye kwibaza aho banshyira birabayobera.
Uwo mu Mama atangira kumpisha mu bigega by’imyaka namaramo umwanya ati ubu yabuze umwuka, akaza akanshyira muri male, hashira akanya ati vamo batagusangamo kuko bene wabo bari bamaze kubatanga ko bahishe Inyenzi.
Ubwo hari ku itariki ya 11 Mata 1994 ku isaha ya saa saba z’amanywa nibwo umuntu yaje kubabwira ko hari igitero kije kunyica kandi ko nabo batabasiga, ubwo umugabo n’umuhungu we banyambika ibikoti by’abashumba babo banjyana ahantu bari bafite ishyamba rinini cyane bansigamo ngo baraza nyuma y’icyo gitero nikimara kumbura.
Ubwo ntangira kwibanira n’inyamaswa z’ishyamba mu mvura y’amahindu, ndwara umusonga kuko narimaze mo iminsi ine ntahumeka, nyuma yaho baje kumbwira ko babashyiriyeho abantu bagenzura ko ntagihari kandi ko bidashoboka ko bansubiza mu rugo kuko bambonye nabo bashobora kubica, ariko ninjoro nyuma yuko bagenzuraga aho ibitero biri, bakanzanira icyo kunywa kuko sinabashaga kurya ubwo byabaga bigeze nka saa saba z’ijoro bakanzanira amata mu cyansi bakazagaruka mu rindi joro.
Aho nari nihishe namazemo ibyumweru bibiri, rimwe ari mu gitondo ngiye kunywa amata yaraye mu cyansi nsanga yahindutse amaraso, nahise ntekereza ko ari amaraso ya Papa wanjye bishe maze bakanzanira amaraso ye.
Ntababeshye nifuje urupfu ndarubura, nsaba Imana ngo impe gupfa ntatemaguwe cg ngo mfatwe ku ngufu kuko aribyo natinyaga gusa, noneho umusonga wari wakize hajemo kuruka kugeza imbavu zongeye kuba ibisebe, rimwe imvura ihise abana baza gutashya muri rya shyamba babona umutaka w’amabara nitwikiraga nijoro imvura ibaye nyinshi mu gihuru niberagamo.
UMUNYAMAKURU : Umunsi mwumvise ko Ingabo za FPR Inkotanyi zirimo guhagarika Jenoside mwatekereje ko ibintu koko bigiye gukemuka?
NYINAWUMUNTU: Kuri njye FPR Inkotanyi numvaga ari umuzuko nk’uwa Yezu, kuko twumvaga nta buzima tuzongera kugira ariko aho twari muri zone y’Abafaransa twarishimye noneho Abafaransa bashaka kutwica, ariko tubasabye kutujyana aho ingabo za FPR Inkotanyi ziri baratinya.
Icyo gihe bafashe abantu barimo abato cyane bari munsi y’imyaka icumi, kuko nari narahaboneye uruhinja rw’amezi umunani rwo kwa marume bahise batujyana kurera abo bana mu kigo cy’impfubyi cy’umudamu bitaga Mama Kasuku muri Congo, tugezeyo dusanga ni mu nkambi y’interahamwe gusa, mbega macinya weeeeee!! twifuje kugaruka biranga, dusaba Abafaransa kuhadukura baratwihorera, reba kurokoka ukajya kubana nabaguhekuye muri macinya.
Ubuzima bwari inzitane kuko bari badutesheje kujya aho FPR Inkotanyi bari, ahubwo bajya kuturoha mu baduhekuye, gusa icyo nshimira Imana abo bana uko bari abo mu miryango 52 bose bavuye muri iyo nkambi ari bazima kuko twishakiye inzira tugera i Gisenyi dusanga FPR Inkotanyi, njye ndabashimira cyane kuko mbagereranya nka Yosuwa wambukije Abisirayeli bakava mu buretwa, icyo nabasabira nyagasani azabitura ineza mwagiriye abarokotse Jenoside yakorewe Abatutsi.
Nyuma y’iyo nzira ndende y’umusaraba nanyuzemo, kuko nta muryango navukagamo naje gusubira muri Congo n’urwo ruhinja rwo kwa marume, hari babyara banjye babaga i Kinshasa niho nagiye kurerera uwo mwana no gukomeza amashuri yanjye.
Ubu ndi umurezi urerera Igihugu, uwo mwana yarangije kwiga mu Buhinde mbese twongeye kubaho, gusa sinasoza ntavuze uburyo abantu bajyaga mu misa bagasiga hanze imihoro, uduhini,ntampongano bakajya guhazwa mu kiriziya bavamo bakajya kwica ngo bagiye mu kazi, akazi nkako Imana ntikagahe umugisha.
UMUNYAMAKURU : Ni ubuhe butumwa bw’ihumure utanga ku barokotse Jenoside yakorewe Abatutsi yo muri Mata 1994?
NYINAWUMUNTU: Ubutumwa bw’ihumure n’uko imigambi y’Imana ihora ari myiza ku buzima bwacu, Imana yaduhaye FPR Inkotanyi ho umubyeyi kandi nyakubahwa Perezida wacu Paul Kagame duhora tumusabira hamwe n’abo bayoboranye bose ngo Imana izabagabire ijuru kuko ibindi ni ibisanzwe buri wese yagira.
Uwarokotse wese agerageze kwiteza imbere no gukunda igihugu kuko FPR Inkotanyi yaduhaye urugero rwiza, uzakigambanira wese nta mahoro ateze kugira.
UMUNYAMAKURU: Ikabazo cy’amatsiko, watangiye gufana APR FC ryari? Kuki ariyo wahisemo gufana?
NYINAWUMUNTU: Natangiye gufana APR FC kera cyane ariko singire Fan club mbamo kuko ntarinzi uburyo bwo kwinjiramo, numvaga gufana APR FC aribwo buryo bwamfasha gushimira FPR Inkotanyi kuko numvaga ari ikipe y’ingabo z’igihugu kandi nkumva ariyo nkunga natanga mu gushimira ubutwari n’ubwitange bagize mu kundokora n’abandi barokotse Jenocide yakorewe abatutsi mu 1994, bihuza nuko nkunda ibara ry’umweru n’umukara kuva nkiri mutoya.
Nyuma yo kubura umuryango w’abana batanu na Papa na Mama numvaga ngomba kugira undi muryango niyumvamo nk’abavandimwe, nibwo muri 2017 naje kujya mu muryango w’Intare za APR FC.
Najyaga kuri sitade nkababona kandi nkareba ukuntu basa neza nkumva baranejeje kandi nta kavuyo bitonze, rimwe duhurira mu bukwe bw’inshuti mbasaba kubisungaho ( joining) bambwira ibisabwa byose ndabyubahiriza mpita nakirwa kivandimwe, kugeza ubu ni umuryango nisanzuramo kandi nishimira, hari babyara banjye bakunze APR FC kubera njyewe kandi aho yakiniye uretse akazi ntibahatangwa.


c: text/html

text:
Inyigisho yo ku wa 2 w’icyumweru cya 3 cya Adiventi,
Ku wa 18 Ukuboza 2012
AMASOMO: 1º. Yer 23, 5-8; 2º. Mt 1,18-24
Yateguwe na Padiri Cyprien BIZIMANA
Izina azitwa: Uhoraho ni We Butabera bwacu.
Turi mu cyumweru cyo gutegura ku buryo bwegereye IVUKA RYA YEZU. Ab’inkwakuzi bamaze kubaka ibirugu ku buryo bubereye ijisho. Abari mu Burayi barabona ko hirya no hino hari n’ibiti bya Noheli. Mu Rwanda dutangiye gutekereza amatsinda azategura kuri Paruwasi, azaze yubake n’ikirugu mbere y’igitaramo cya Noheli. Ibyo byose tubona, ni ishusho y’uko amasezerano Imana yagiriye Israheli yujujwe. N’ubwo hirya no hino ku isi hari ingorane zikomeye cyane cyane ziturutse ku karengane umuntu-nyamaswa mbi nk’uko abahanga b’abanyarwanda babivuze- agirira abandi. Hakenewe ubutungane n’ubutabera ku girango twinjire mu Isezerano dufite ibyishimo.
Yeremiya umuhanuzi araduhumuriza atubwira ko Uhoraho ubwe agiye kutugoborera Umwuzukuru wa Dawudi witwa “Uhoraho ni we butabera bwacu”. Mu gihe ubutabera ku isi bwangabajwe, mu gihe hirya no hino hari amarira n’imiborogo, mu gihe abakene badahwema kwijujuta nk’abihebye, Uhoraho agiye kuza ari We Butabera bwacu. Igihe abantu bamaze kunanirwa kugendera mu butungane n’ubutabera, hari ikizere ko Nyagasani ubwe agiye kwikorera umurimo we. Abantu tugira imigambi myinshi, imyiza n’imibisha, ariko kugira ngo tubeho neza ku isi, dukeneye inzira y’ubutungane n’ubutabera. Ubutabera n’ubutungane birasigiye. Ubutabera butwumvisha ukuri kutabogama. Ubutungane bugasobanura kwa kuri guturuka kandi kuyobora ku Mana Data Ushoborabyose.
Urugero rwiza isi ihabwa mu bijyanye n’ubutabera n’ubutungane, ni Yozefu w’intungane. Ivanjili yabidusobanuriye. Ntiyigeze atekereza guhemukira Bikira Mariya cyangwa kumwandagaza. Ntiyabaye “rwo hejuru”. Aratuza akabwirwa igikwiye. Ahuje umutima n’iby’ijuru ku buryo avugana na bo no mu nzozi. Ndahamya ko nitwitoza gushaka UKURI mu butabera n’ubutungane, natwe tuzacengerwa n’ayo matwara atunganye. Kuba muri Uhoraho, ni ko gutora ubutungane n’ubutabera kuko ari We Butabera bwacu.
Dukomeze kwitegura neza amaza ya Nyagasani YEZU KRISTU UMUKIZA WACU.
YEZU KRISTU AKUZWE MU MITIMA YACU.
UMUBYEYI BIKIRA MARIYA ADUHAKIRWE.

robotstxt: allowed

filter: keep


text:
Mu Rwanda
Uko Urubanza Rwa Laurent Bucyibaruta Rwakererejwe
Laurent Bucyibaruta yavutse mu mwaka wa 1944 mu cyahoze ari Perefegitura ya Gikongoro. Taliki 04, Nyakanga, 1992 nibwo yagizwe Perefe w’iriya Perefegitura. Niwe wari uyoboye abayoboke b’Ishyaka MRND mu rwego rw’Intara, ndetse n’Interahamwe niwe wari uziyoboye.
Interahamwe rwari urubyiruko rwa ririya shyaka ryategekaga u Rwanda.
Mu Ukuboza, 1993 bivugwa ko yakoreshereje inama mu isoko rikuru rya Gikongoro, akangurira abaturage gukusanya amafaranga yo kugura intwaro zo kwivuna umwanzi, bivugwa ko uwo mwanzi wavugwaga ‘yari Umututsi.’
Ikindi kimuvugwaho ni uko yahaye abasirikare n’abapolisi amabwiriza yo kwica Abatutsi hirya no hino mu bice yategekaga.
Aho harimo muri Cyanika na Kaduha habereye ubwicanyi hagati y’amataliki 21, Mata, 1994 n’Italiki 22, Mata, 1994.
Taliki 07, Gicurasi, 1994 nabwo bivugwa ko Laurent Bucyibaruta yatanze itegeko ry’uko Abatutsi[kazi] bigaga mu ishuri ry’abakobwa rya Kibeho nabo bicwa.
Bidatinze taliki 10, Mata, 1994 Laurent Bucyibaruta yazereranyije Abatutsi ko nibahungira ku ishuri ry’ubukorikori rya Murambi bazaharindirwa.
Kubera ko bari bamaze iminsi bihisha, bari bashonje bityo yabyuririyeho abizeza ko nibahagera bazaharindirwa kandi bagahabwa amafunguro.
Ni bacye mu bamwumviye bakahahungira baharokokeye!
Abapolisi, abajandarume n’Interahamwe nibo babishe bakoresheje imbunda n’intwaro gakondo.
Nyuma ya Jenoside, ni ukuvuga mu mwaka wa 1997, Laurent Bucyibaruta yahungiye mu Bufaransa.
Ubutabera bwatangiye kumukurikirana mu myaka myinshi ishize…
Mu gihe abandi bakekwaga ho uruhare muri Jenoside yakorewe Abatutsi barimo na Jean Kambanda batangiye gukuburanishwa cyera, impapuro zo guta muri yombi Laurent Bucyibaruta zo zatanzwe taliki 16, Kamena, 2005.
Yaregwaga ibyaha birimo Jenoside, ibifitanye isano nayo, gukora ibyaha by’intambara hagamijwe kurimbura abantu, ubwicanyi no gufata ku ngufu.
Mu nyandiko ikubiyemo ikirego cye, havugwaga ko ibyo yakoze byahawe uburemere n’umwanya yari afite mu buyobozi bwa Politiki bwamuhaga ububasha bukomeye.
Taliki 21, Kamena, 2007, Urukiko mpuzamahanga mpanabyaha rwashyiriweho u Rwanda rwasohoye inyandiko zo kumuta muri yombi, ziza zisaba Leta y’u Bufaransa kubishyira mu bikorwa.
Ntibyakozwe ndetse biza kuba ngombwa ko no muri Kanama, 2007, nabwo hasohorwa izindi zisaba u Bufaransa kubikora.
Dusubiye inyuma gato ariko, taliki 30, Gicurasi, 2000 Leta y’u Bufaransa ‘yafashe’ Laurent Bucyibaruta ashyikirizwa Ibiro by’Ubushinjacyaha bikorera ahitwa Troyes.
Ntiyatinze mo kuko Taliki 06, Kamena, 2000 yarafunguwe nyuma yo kujuririra ifatwa rye.
Mu Ukuboza, 2000 yakomeje gucungwa n’ubutabera, agira bimwe abuzwa.
Mu mwaka wa 2007 Ubushinjacyaha bukuru bw’icyahoze ari Urukiko mpuzamahanga mpanabyaha rwashyiriweho u Rwanda bwasabye ko idosiye ya Luarent Bucyibaruta n’iya Wenceslas Munyeshyaka bihuzwa bikajyanwa mu Rukiko ruburanisha imanza z’ibyaha bikomeye.
Babikoze bashingiye ku masezerano y’imikoranire yari imaze igihe gito isinywe hagati y’impande zombi.
Ntibyatinze ariko, abunganira Bucyibaruta na Munyeshyaka basaba ko barekurwa biturutse ku ngingo bavugaga ko mu ifatwa rye yishwe ari ryo hame ry’amategeko rivuga ko ‘umuntu wese utarahamwa n’icyaha aba ari umwere.’
Ngo ubushinjacyaha bwa ICTR mu idosiye yabwo yavugaga ku byo bushinja Bucyibaruta, bwarenze kuri ririya hame kandi ngo riri mu mahame akomeye Leta y’u Bufaransa igendera ho mu mategeko yayo.
Umushinjacyaha mukuru ariko ntiyigeze yitabira iby’ubwo bujurire bwatangwaga n’abunganira bariya bagabo.
Byabaye ngombwa ko aguma[Bucyibaruta] afunzwe mu buryo buteganywa n’amategeko mu gihe iperereza ku byo yaregwaga ryari rigikomeje.
Ibyo gukurikiranwa bari hanze, byaje kuvaho ubwo abayobozi b’u Bufaransa bategekaga ko Bucyibaruta na Munyeshyaka bongera gufatwa bagafungwa.
Hari taliki 05, Nzeri, 2007.
Hagati aho ariko, u Rwanda rwashakaga ko Bucyibaruta azanwa akaburanishirizwa mu Rwanda ariko ubutabera bw’u Bufaransa bukavuga ko ibimenyetso byatanzwe n’Urukiko mpuzamahanga mpanabyaha rwashyiriweho u Rwanda bidahagije k’uburyo byatuma uriya mugabo yoherezwa i Kigali.
Muri ibyo byose ariko, abagenzacyaha bari bakiri mu kazi kabo ko gukusanya ibindi bimenyetso babonaga ko byabafasha mu gutuma Laurent Bucyibaruta agezwa imbere y’ubutabera mu buryo butaziguye.
Taliki 09, Gicurasi, 2017 nibwo umucamanza wari ushinzwe idosiye ye yagejeje ku rukiko rw’i Paris ibiyikubiyemo.
Mu Ukwakira, 2018, ubushinjacyaha bwashinje Laurent Bucyibaruta uruhare rutaziguye muri Jenoside yakorewe Abatutsi n’ibyaha byibasiye inyoko muntu.
Umucamanza wari washinzwe iyi dosiye yaje kwanzura ko ijyanwa mu Rukiko ruburanisha ibyaha by’ubugome bita Court d’Assises de Paris.
Hari taliki 24, Ukuboza, 2018 ariko bidatinze, ni ukuvuga mu mwaka wa 2019 Bucyibaruta arajurira.
Mu Ukuboza, 2020 habaye iburanisha ryabaye nyuma y’uko bigaragaraye Bucyibaruta atitabaga urukiko ngo aburane kuri ubwo bujurire bwe.
Urukiko rwaje kwanzura ko bidasubirwaho Laurent Bucyibaruta agomba kuburanishwa mu ruhame kuko rwari rufite dosiye yuzuye ituma akekwaho uruhare mu byaha yaregwaga.
Rwavuze ko ibyo Laurent Bucyibaruta yakoze bitamugira umufatanyacyaha ahubwo ko aba gatozi w’icyaha( principal author) kuri bimwe mu byaha aregwa.
Taliki 21, Mutarama, 2021 nibwo uwo mwanzuro wafashwe ndetse urukiko rwahise rushyiraho italiki uriya mugabo azaburanishirizwa mu ruhame.
Iyo taliki ni 09, Gicurasi, 2022.
Iburanisha ry’ibanze riteganyijwe kuba hagati y’Italiki 09, Gicurasi, kugeza ku Italiki 01, Nyakanga, 2022 rikazabera muri Cour d’Assises de Paris.
Taarifa yamenye ko uriya mugabo w’imyaka 78 y’amavuko yajyaga ashimira Interahamwe zabaga zivuye kwica Abatutsi.
Umuyobozi w’Urwibutso rwa Jenoside yakorewe Abatutsi rwa Murambi ruri mu Karere ka Nyamagabe witwa Stanley Mugabarigira yabwiye Taarifa ko Laurent Bucyibaruta ari we wayoboye ubwicanyi bwakorewe Abatutsi bari bahungiye no kuri Paruwasi Gatulika ya Cyanika.
Abarokokeye mu gice Bucyibaruta yayoboraga, babwiye RBA bishimira ko ‘kera kabaye’, bagiye kubona ubutabera.


text:
Equity Bank PLC yatangije gahunda yiswe ELP (Equity Leaders Program) yo gufasha urubyiruko rurangije amashuri yisumbuye igamije kubongerera ubumenyi mu bijyanye n’imiyoborere.
Iyi gahunda isanzwe iri no mu bindi bihugu byose Equity bank ikoreramo harimo na Kenya, ikaba yatangijwe mu Rwanda.
Iyi gahunda itangiranye n’abanyeshuri 32 batsinze neza ibizimini bisoza amashuri y’isumbuye bari bamaze iminsi bari mu mwiherero wateguwe n’iyi Banki ya Equity.
Aba banyeshuri bose bazahita bahabwa amahirwe yo kujya kwimenyereza umwuga mu mashami atandukanye y’iyi Banki.
Umunyamabanga wa Leta muri Ministeri y’Uburezi Ushinzwe Amashuli Abanza n’Ayisumbuye, Twagirayezu Gaspard yavuze ko iyi gahunda ari ingirakamaro mu kuzamura urubyiruko rw’u Rwanda.
Ati “Iyo turera abana tuba twifuza kubaha ubushobozi bwo kujya gukora cyangwa gukemura ibibazo biri muri sosiyete, iyi gahunda rero n’izindi ziza turazishimye cyane kuko zizafasha abana barangije gutangira kwimenyereza akazi gasanzwe gakorwa, ariko nanone bikazabafasha igihe bitegura kujya muri kaminuza.”
Akomeza asaba abikorera batandukanye gushyiraho gahunda nk’izi ziteza imbere uburezi ndetse n’ubushobozi bw’urubyiruko rw’u Rwanda.
Umuyobozi wa Equity Group, Dr.James Mwangi yavuze ko iyi banki yifuje gushora imari mu bakiri bato kuko ari bo bazafasha Umugabane wa Afurika kugera ku ntego zawo.
Ati “Aba bana ntabwo bazajya bakorera ubusa, ahubwo bazajya bahabwa umushahara kugira ngo bizabafashe gukomeza no kwiga kaminuza. Iyi gahunda kandi igamije no guhanga imirimo kuko nibura kuri buri shami rya Equity mu Rwanda hazajyaho abantu babiri umukobwa umwe (1) n’umuhungu umwe (1).”
Liliane Hakundikama wo mu karere ka Rusizi ni umwe mu banyeshuri babonye aya mahirwe, akaba avuga ko iyi gahunda ibategura kuzavamo abayobozi babereye u Rwanda.
Yagize ati “Ni ibyishimo bikomeye cyane turashimira Equity yadufashije kudutegura kugira ngo tuzavemo abayobizi beza b’ejo hazaza bazagirira akamaro sosiyete ndetse n’igihugu muri rusange ndetse no kudufasha kugera ku nzozi zacu, ikindi kurangiza ugahita ubona akazi muri ubu buryo bakaguhemba ni ibintu byiza cyane, bizadufasha kubaho neza ndetse no gukora igenamigambi ryacu neza.”
Muri iyi gahunda biteganyijwe ko abanyeshuri batoranyijwe bazajya biga nibura igihe cy’amezi ane ariko Equity igakomeza kubaherekeza no muri kaminuza.
RADIOTV10


text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
Kwita ku musaruro w'ibigori: Imirimo ikorerwa ibigori nyuma yo kubisarura
Kwita ku musaruro w’ibigori: Imirimo ikorerwa ibigori nyuma yo kubisarura
Igihe cyo gusarura
Ibigori bishobora kubikwa igihe kirekire nyuma yo gusarurwa ntibigire ikibazo bihura nacyo . Impeke zabyo zishobora kumara iminsi myinshi zitarangirika bitewe n’ ubushyuhe bw’aho zibitse, ubuhehere n’ibindi bitandukanye n’ikigero cy’ubuhehere bwazo cyangwa indwara n’ibyonnyi biri aho hantu bibitse .Kubw’izo mpamvu , abahinzi bagirwa inama yo kwita kuri ibi tuvuze neza mu gihe hakorwa imirimo ikurikira isarura kugirango haboneke impeke nziza cyane zumye.
Ubuziranenge n’ubwiza bw’impeke butangirira mu mu gusarura . Isarura ritangira igihe utangiye imirimo yo gukura ibigori mu murima byahinzweho ubujyana aho byumishirizwa. Igihe cyo gusarura ugereranyije ni igihe ikigori kiba kigeze ku buhehere bwa 20-17% .
Ibikenerwa mu gusarura
-
o
- Sarura ibigori mu igihe bimaze kwera neza byumye ariko ntutume bitinda mumurima cyane nyuma yo kuma kugirango bidafatwa n’udusimba n’ibindi byonnyi bikunda ibigori byumye. Ibi kandi bizatuma umurima wawe ubasha kuwutegura vuba kugirango uhingwe bundi bushya. o
- Ntiwanduze ikigori. Anika Ibigori ahantu hashashe neza hatunganyije bibaye byiza haba ari isima. o
- Mu rugo , ntubike ibigori bitarahungurwa aho ubonye hose , mu gikoni, mu gikari kuko ibi bituma amahirwe yo gutakara k’umusaruro yiyongera. Nyuma yo kubisarura hita ubijyana mu Ubwanikiro.
Imirimo ya mbere yo gusarura
Muri iki gihe , ibigori mu Rwanda ahanini bisarurwa n’abantu hakoreshejwe amaboko. Kugirango umuhinzi asarure ibigori ntibyandure, abyumishe ako kanya hirindwa ko impeke zakwangirika , umuhinzi asabwa kwitegura ku buryo bukurikira.
-
o
- Menya neza ko aho uzabyanika cyangwa icyo uzabyanikaho giteguye neza nta mwanda uhari cyangwa ubiriho. o
- Sukura ibikoresho uzakoresha usarura umenye neza ko nta mwanda bifite uturuka ku biheruka gusarurirwamo kugirango bitaza kwanduza ibi urimo gusarura. Aha turavuga ibikoresho byo gusaruza, uduhabuzo, urukero, imipanga, ingorofani, imifuka, ibitebo. o
- Aho bishoboka woze ibyo bikoresho n’amazi ashyushye kugirango wice udukoko twab twarabyaritseho. o
- Tegura abantu bari bugufashe gusarura kandi uhite ujyana ibigori byasaruwe aho mu Ubwanikiro.
Gusarura
Sarura ibigori uhite ubishyira mu bikoresho ubitwaramo ubijyana mu bwanikiro wirinda ko byandura.
Imirimo ya nyuma yo gusarura
Nyuma yo gusarura umuhinzi wese asabwa gusukura neza ibikoresho byakoreshejwe mu gusarura akabibika neza ahatagera idusimba twakwirakwiza ibyonyi n’indwara. Ibyo bikoresho ushobora kubikenera no mu yindi mirimo izakurikiraho nko gutwara ibigori ubijya kubihungura, gutwara impeke uzijyana mu bubiko. Iyo ibi bikoresho bitasukuwe neza bishobora kuba intandaro yo kwanduza ibigori kuko hari igihe kurwara no kwandura kw’impeke bihera mu murima.
Kumisha / Kwanika
Nyuma yo gusarura , umwanzi ukomeye w’ibigori ni ubuhehere. Impeke zihehereye cyane (zitumye neza) zikurura udusimba n’izindi ndwara. Ku bwizo mpamvu impeke zigomba kumishwa vuba bishoboka nyuma yo gusarura. Kwanika (Kumisha) nibwo buryo bwo kugabanya ubuhehere kugeza ku kigero zishobora kubikwa, akenshi ibigori bishobora kubikwa bigeze k’ubuhehere bwa 12%-15.5% . Ubuhehere ni ingenzi mu mirimo ikurikira isarura kuko indi mirimo yose ikurikiraho ishingira kuri bwo. Ibi kandi ni ngombwa cyane kubyitaho mu karere U Rwanda rurimo kuko hari igihe imvura n’ubuhehere bw’ikirere bikomeza kuba byinshi mu gihe cyo gusarura bikadindiza iyi mirimo. Itangira ry’ikindi gihembwe cy’ihinga hari igihe rigera hamwe ibigori bikiri mu murima , aha bisaba kugirango uhitemo ubwoko bwera mu ntangiriro z’igihe cy’umucyo.
Kwanika bituma amazi agabanuka mu mpeke z’ibigori kugeza kukigero cyagenwe, iyo impeke zigeze kuri iki kigero ntago ziba zigifite ubushobozi bwo guhinduka ngo ziba zamera, zabora mbese ni nk’aho buzima bwazo buba bwahagaze kugeza igihe zizongera kubonera amazi. Mu gihe cyo kwanika, umwuka ushyushye w’ikirere utuma amazi yo mu mpeke agabanyuka cyane cyane mu gihe hariho umuyaga w’ubuhehere buke. Ibigori bishobora kwanikwa ahabugenewe mu gicucu (inzu isakawe ariko mu mpande hadafunze) Impeke zishobora kwanika ahantu hateguwe hashase neza nyuma yo kuzihungura ku bitiritiri.
Kwirinda kwanika ibigori ku butaka kuko byahita bikurura amazi yo mu butaka n’udusimba . Ibigori byumishirizwa kuri shitingi za pulasitiki cyangwa imisambi n’ibirago mu gihe nta shitingi ufite. Ubu buryo ahanini nibwo bukoreshwa n’abahinzi gusa bufite imbogamizi:
-
o
- Hagomba kuba umuntu wo kurinda/gucunga ibigori o
- Nijoro cyangwa igihe imvura iguye ugomba kubyanura o
- Impeke zishobora gutwarwa n’umuyaga / kunyanyagira mu gihe haje umuyaga ukabije o
- Impeke ziba zishobora kwivanga n’umukungungu, itaka , amabuye, kwanduzwa udukoko dutwarwa n’umuyaga. o
- Impeke ziribwa n’inyoni cyangwa zikangizwa n’amatungo yo mu rugo nk’inkoko, ihene , inka ibi bitera kwangirika k’umusaruro. o
- Ubu buryo kandi butwara igihe kinini n’abakozi benshi.
Guhungura
Guhungura ahanini bikorwa n’intoki cyangwa utumashini aho ufata impeke ukazihungura ku gitiritiri cyazo. Ikiza ni ugukoresha akamashini nubwo bihenze kuko guhungura ukoresheje intoki bitwara igihe kinini, guhura ibigori nabyo bituma impeke zangirika bikazamungwa mu gihe cy’ihunika.
Guhunika
Ikigamijwe aha ni ukubika ibigori mububyo bitazangirika haba mu ngano no mu bwiza. Mu gihe cy’ihunika ibigori bigombwa gukomeza byumye kandi bifite isuku, Impeke zishobora kubikwa kugeza ku myaka ibiri nta kwangirika ku ngano no ku bwiza bwazo. Gusa abahinzi benshi bakunda guhita hagurisha ku giciro gito nyuma yo gusarura hanyuma bakazabigura nyuma bibahenze kubabashije kubihunika. Hari uburyo bwinshi bwo guhunika kugeza igihe igiciro ku masoko kizaba ari kiza.
Ahantu heza ho kubika/guhunika hagomba:
-
o
- Kuba nta kintu cyangiza umusaruro gihari nk’udusimba, ibyonnyi, inyoni .. o
- Kuba hadakonje kandi hadashyushye cyane kurenza ingero zagenwe, hagati y’umufuka urimo ibigori n’ubutaka hagomba gushyirwamo icyo guterekaho. o
- Kwirinda kongera ubukonje muri icyo cyumba o
- Kwirinda ko byakwibwa o
- Koresha ibikoresho biboneka muri ako gace bidahenze cyane o
- Kwirinda inyamaswa ziguguna harimo, imbeba, ifuku, isiha,… o
- Isuku ni ingenzi ahabitswe ibigori kandi iroroshye gukorwa na buri muhinzi wese.
Icyumaba cyo guhinika mo
Imifuka yo kubikamo igomba gutegurwa. Gusa ibindi nabyo birashoboka ariko imifuka niyo myiza kubera ko:
-
o
- Iyo ugiye kubigurisha bigusaba kubifunga mumifuka o
- Ubwikorezi bwayo buroroha o
- Gupima ibiro biroroha mu gihe cyo kugurisha cyangwa kubara ingano yabyo o
- Kubika mu mifuka ituma bitanyanyagirika mu kubibika igihe kirekire o
- Icyumba cyo guhunikamo kigomba kuba giherereye ahantu hatareka amazi o
- Inzu yo guhunikamo igomba kuba iri ahantu hagera umuhanda kugirango ubwikorezi bworohe.
Gutakara k’umusaruro biturutse ku kutawubika neza
Udukoko dutera agahuyu, uruhumbu tuba twinshi iyo inzu ihunitswemo ifite ubukonjye n’ubuhehere bwinshi. Ibi biriyongera iyo iyo nzu ifite udusimba twinshi cyangwa hageramo amazi. Utu dukoko dutera Aforotogisine (Aflatoxins) mu bigori bishobora kugira ingaruka z’indwara ya kanseri ku bantu n’amatungo bazarya ibi bigori.
Igitera Aflotoxin mu bigori bihunitse:
-
o
- Kwanikwa kutagenze neza o
- Kwangirika nkw’impeke biturutse ku buryo zahuguwe o
- Guhunikwa ahantu hagera ubukonje o
- Kuba aho hantu harimo udusimba, ibyonnyi.
Iyi ndwara ntabwo iboneshwa amaso ariko igaragaza ibimenyetso bikurikira:
-
o
- Kubora o
- Kuzana uruhumbu o
- Guhindura ibara o
- Kunuka/ impumuro mbi ituruka mu bigori o
- Gusharira o
- Gutanga ifu mbi iyo bisewe
Ibi bituma habaho
-
o
- Kutakaza ubwiza, ubwinshi n’uburemere bw’ibigori o
- Gutakaza ubwiza (impumuro mbi, ubusharire, guhindura ibara, guta intungamubiri, kuta ubiteye bitamera)
Byateguwe na NIYIGABA Etienne


text: Imyenda ya chenille isanzwe muri Shanghai hoyia imyenda ifite imyaka myinshi yuburambe mu nganda, yakirwa nisoko.Kandi nikintu gishya cyiza mugutezimbere ibicuruzwa.Dufite ubuhanga bwo gukora chenille yarn ya 18, 15, 12, 10, 8, 6 nibindi bisobanuro.Dukora cyane cyane umugozi wa chenille uvanze na 100% polyester, 100% acrylic nibindi bikoresho byiza byo mu rwego rwo hejuru.Iki gicuruzwa kirangwa na anti fouling and anti pilling, hand hand, umwenda mwinshi, isura nziza namabara meza.Kubwibyo, ikoreshwa cyane mubikorwa byimyenda ninganda.Ifite ingaruka zidasubirwaho nimirimo yizindi myenda.


text:
GUTARURA INTAMA ZAZIMIYE
Genre : Essais et documents
Publié le : 26/04/2019
Résumé de l'oeuvre :
Iyo uri intama y’Imana yazimiye, uba wumva uri umunyabyaha mu mutima wawe, kandi ugahorana umutima ugucira urubanza bitewe n’ibyo uhora ukora bibi, ndetse wagerageza no kubireka ukabona ntubishobora, uhora wifuza kureka ibyaha byawe ariko bikakunanira, urasenga, ukiyiriza, ugakora imirimo y’idini ariko ukanga ukumva uri umunyabyaha, uricuza ugasaba Imana imbabazi z’ibyaha byawe ariko ukumva ntibishira, ukageza aho wumva urambiwe n’ibyo byose bakubeshye ngo byagukiza ibyaha, hakaba ubwo wumva utazi niba uzanakizwa, ukiheba kuko bakubwira ko gukizwa ngo ucike ku byaha byakunaniye, uhora ubabazwa n’uko n’abakubwira ngo gerageza ureke ibyaha nabo ubona batabireka,uakazinukwa idini kabone n’aho waba ukiririmo uba wumva ushaka kurisohokamo ariko ukumva ntufite iyo ujya, maze ukarigumamo ariko ari amaburakindi.
Quelques mots de l'auteur :
Iyo uri intama y’Imana yazimiye, uba wumva uri umunyabyaha mu mutima wawe, kandi ugahorana umutima ugucira urubanza bitewe n’ibyo uhora ukora bibi, ndetse wagerageza no kubireka ukabona ntubishobora, uhora wifuza kureka ibyaha byawe ariko bikakunanira, urasenga, ukiyiriza, ugakora imirimo y’idini ariko ukanga ukumva uri umunyabyaha, uricuza ugasaba Imana imbabazi z’ibyaha byawe ariko ukumva ntibishira, ukageza aho wumva urambiwe n’ibyo byose bakubeshye ngo byagukiza ibyaha, hakaba ubwo wumva utazi niba uzanakizwa, ukiheba kuko bakubwira ko gukizwa ngo ucike ku byaha byakunaniye, uhora ubabazwa
Pour télécharger gratuitement cette oeuvre,
cliquez sur l'icône suivante :
Donnez une note !
Moyenne : 0.0/5 (0 note)
Lu : 9 fois
Signaler un abus
Vous avez aimé cette oeuvre ?
Partagez-la avec vos amis en cliquant sur les icônes suivantes :


text:
Isomo rya 1: Igitabo cy’Umuhanuzi Izayi 42,1-4.6-7
Dore umugaragu wanjye nshyigikiye, intore yanjye inyizihira. Namushyizeho umwuka wanjye; azagaragariza amahanga ubutabera, ntazasakuza kandi ntazatera ijwi hejuru, ntazumvikanisha ijwi rye mu mayira. Ntazavuna urubingo rwarabiranye, ntazazimya ifumba igicumbeka, kandi nta kabuza, azagaragaza ubutabera. We ntazigera acogora, cyangwa ngo acike intege, kugeza ubwo azaba yamaze gukwiza ubutabera ku isi, n’ibirwa bitegereje amategeko ye. Ni jye Uhoraho, wakwihamagariye, nkurikije umugambi wanjye, ngufata ikiganza, ndakwizigamira, nkugenera kwemararira isezerano ry’imbaga, no kuba urumuri rw’amahanga, kugira ngo uhumure amaso y’impumyi, uvane imfungwa mu nzu y’imbohe, kandi ukure mu munyururu abari mu mwijima.
Zaburi ya 103(104),1c-2.3-4.24-25.27-28.29-30.
R/ Uhoraho, uhe umuryango wawe umugisha n’amahoro.
Uhoraho, Mana yanjye, uri igihangange rwose!
Wisesuyeho icyubahiro n’ububengerane,
wambaye urumuri nk’igishura,
urambura ijuru nk’ihema.
Hejuru y’amazi wahubatse Ingoro yawe,
Ibicu ubigira igari ryawe,
ugatambagirira ku mababa y’umuyaga.
Imiyaga wayigize intumwa zawe,
umuriro uwugira umufasha wawe.
Uhoraho, mbega ngo ibikorwa byawe biraba byinshi!
Byose wabikoranye ubwitonzi,
isi yuzuye ibiremwa byawe!
Ngiyo inyanja ngari, kandi yagutse impande zose,
maze inyamaswa zitabarika,
inini n’intoya, zikayijagatamo.
Byose ni wowe byiringira,
biteze ko ubiha icyo kurya mu gihe gikwiye;
urabiha bikayoragura,
wabumbura ikiganza cyawe, bigahaga ibyiza.
Uhisha uruhanga rwawe bigakangarana;
wabivanamo umwuka bigahwera,
bigasubira mu mukungugu byavuyemo.
Wohereza umwuka wawe, bikaremwa,
maze imisusire y’isi ukayihindura mishya.
Isomo rya 2: Igitabo cy’Ibyakozwe n’Intumwa 10,34-38
Nuko Petero aterura agira ati « Noneho numvise mu by’ukuri ko Imana itarobanura, ahubwo inyurwa n’umuntu wa buri hanga iryo ari ryo ryose uyitinya kandi agaharanira ubutungane. Ubwo butumwa bwayo yabwoherereje Abayisraheli, ari bwo Inkuru Nziza y’amahoro bazaniwe na Yezu Kristu, Umutegetsi w’abantu bose. Mwese muzi ibyabaye muri Yudeya yose, bihereye mu Galileya nyuma ya batisimu Yohani yigishaga. Muzi n’ibya Yezu w’i Nazareti: ukuntu Imana yamusize amavuta y’ubutore ibigirishije Roho Mutagatifu, ikamuha n’ububasha; n’uko yagendaga agira neza aho anyuze hose, akiza abahanzweho na Sekibi bose, kuko Imana yari kumwe na we. »
Ivanjili ya Mutagatifu Luka 3,15-16.21-22
Kuko rubanda rwari rutegereje, kandi bose bibaza mu mutima wabo niba Yohani atari we Kristu, Yohani ni ko guterura abwira bose ati «Jyewe mbabatirisha amazi, ariko haje undi undusha ububasha, sinkwiriye ndetse no gupfundura udushumi tw’inkweto ze; we azababatiriza muri Roho Mutagatifu n’umuriro. Nuko rubanda rwose rumaze kubatizwa, mu gihe Yezu na we amaze kubatizwa asenga, ijuru rirakinguka, maze Roho Mutagatifu amumanukiraho bamubona ameze nk’inuma. Nuko ijwi rituruka mu ijuru riti «Uri Umwana wanjye, nakwibyariye none.»


text:
Inyigisho yo ku wa kane w’icyumweru cya 31 gisanzwe, Imbangikane, 03/11/2022
AMASOMO: Fil 3,3-8a; Zab 122(121); Lk 15, 1-10
Uyu muntu ko yakira abanyabyaha akanasangira na bo!
Bavandimwe Kristu Yezu akuzwe, Turacyari mu minsi munani yo Gusabira ku buryo bw’umwihariko abavandimwe bacu, abo tuzi n’abo tutazi bapfuye. Ni iminsi ihera taliki ya 01-08 Ugushyingo, aho kiliziya iteganya n’Indulgensiya ishyitse ku bazajya ku marimbi ahashyinguye abavandimwe bacu bakabasabira .Twibuke ko ari kimwe mu bikorwa by’impuhwe kiliziya idutoza mu minsi nk’iyi. Izo mpuhwe zishingiye ku zo Imana idahwema kugirira abanyabyaha nk’uko amasomo tuzirikana kuri uyu wa kane abigarukaho.
Ntabwo ari ikintu cyoroshye ko muntu w’umunyabyaha ashyikirana n’Imana ariko byarakunze kuko nta kinanira Imana. Izo Mbabazi z’Imana turazibona mu masomo yose, aho mu isomo rya mbere tuzirikana ukuntu Imana ihora ishaka gukiza abantu uko baba bameze kose. Ndetse twumvise na Pawulo uvuga ko Imana yamugiriye impuhwe ikamuha indoro nshya y’ibyubahiro by’isi, akabona uburyo ari amanjwe ugereranyije n’ikiza gisumba byose ari cyo kumenya Yezu Kristu. Ivanjili ikatubwira izo mpuhwe Imana itugirira twe abanyabyaha ikoresheje imigani ibiri, itwumvisha ndetse ibyishimo by’ijuru kubera umunyabyaha wemeye kwisubiraho.
Bavandimwe, igihe twumvise iyi migani ya Yezu cyane uw’intama yazimiye, tujye twirinda kugira igishuko cy’uko twaba turi muri ziriya ntama 99 zidakeneye kwisubiraho, ahubwo twiyumve muri ya ntama yazimiye/ wa munyabyaha ukeneye kwisubiraho ngo atange ibyishimo mu ijuru. Ibi byatuma tutamera nka bariya Bafarizaya n’abigishamategeko bijujutiraga ko Yezu yakira abanyabyaha akanasangira na bo. Kuko burya muntu wese aho ava akagera, nuko yaba ameze kose, igihe akiri muri iyi si aba akeneye imbabazi n’impuhwe by’Imana.
Bavandimwe, uyu munsi turasabwa rero kwakira impuhwe n’imbabazi by’Imana kandi natwe tukiyemeza gukora nka Yo tuzigirira abandi. Imana yo yiteguye kuduhanaguraho ibicumuro byacu byose, irashaka ko twongera gutangira bundi bushya muri wa mubano wacu na yo. Umwanditsi w’Ivanjili Luka yabitweretse yongera kutwibutsa iriya migani ibiri: uwa mbere ni uw’umuntu ufite intama ijana maze imwe yazimira agasiga mirongo urwenda n’icyenda akajya gushaka ya yindi yazimiye kugeza igihe ayiboneye. Umugani wa kabiri ni wa wundi w’umugore ufite ibiceri icumi nyamara kimwe cyatakara akagishakisha kugera igihe akiboneye ndetse agatumira n’abavandimwe be bakishimana.
Iriya migani yombi ihabanye cyane n’imyumvire yacu. Mu mugani wa mbere, umuntu yakwibaza ati wirukanse ku ntama imwe wagaruka ugasanga za zindi mirongo urwenda n’icyenda nazo zakwiriye imishwaro waba wungutse iki? Na ho muri uriya mugani w’umugore ubona igiceri kimwe yari yabuze maze agatumira inshuti ze ngo bishimane, umuntu yakwibaza niba ibyo aza kwakiriza izo nshuti ze niba biza kuva muri icyo giceri gusa. Ariko icyo iyi migani ishaka kutwereka ni uko Imana ikomeye kuri buri muntu wese aho ava akagera. Nta muntu numwe Imana ishaka kuvanaho amaboko, idushakashaka nk’ibinege.
Bavandimwe, turasabwa kwitonda kuko nk’uko iyi migani ibitwereka umuntu ashobora kuba kure y’Imana kandi nyamara yibwira ko ari hafi yayo. Kiriya giceri cyari cyabuze kandi na none cyaburiye mu nzu ni byo gishushanya ni cyo gisobanura. Burya ushobora kuba kure y’Imana kandi utajya usiba Misa, yewe n’igihe cyose uba wicaye mu myanya y’imbere. Kuba narabatijwe si cyo kimenyetso simusiga cy’uko ndi umukiristu. Naho iriya ntama yataye izindi ikarorongotana, ishushanya abata Kiliziya ya Kristu bagatwarwa n’iby’isi. Abo bose Imana irabashaka ngo bayigarukire maze habe igikumba kimwe n’umushumba umwe.
Bakiristu bavandimwe, burya ngo ubugabo butisubiyeho bubyara ububwa. Ni ngombwa gufata umugambi wo kwisubiraho no guhinduka, tukakira Inkuru nziza y’umukiro Yezu Kristu ahora atuzanira. Icyubahiro n’izindi nyungu z’isi ntizigateshe agaciro urukundo n’icyubahiro tugomba Imana na mugenzi wacu. Ikindi kandi Kunangira umutima ni indwara mbi kandi yibasiye benshi muri iki gihe, ntibabashe kumva ijwi ry’Imana rihora ribahamagarira kwisubira ngo bayigarukire; Dusabe ineme yo gutsinda icyo gishuko.
Nyagasani Yezu nabane namwe!
Padiri Emmanuel Nsabanzima/Butare/Rwanda.


text:
Ibitekerezo ( 10 )
Murakoze cyane kigali Today kuri iyi video. Nukuri nahoraga numva ubu bucuruzi ariko sinari nzi uko bukorwa. Ni business nziza ariko ubuyobozi bujye buzirikana isuku yibi bishyimbo. Iyi video ndayikunze cyane. Urakoze Richard.Dukunda video zanyu.ujye ukomeza utwereke ubuzima bwi ikigali abandi batinya kugaragaza.
ISUKU NI IKIBAZO! $BUNDI BYARI BYIZA KUGURISHA IBISHYIMBO BITETSE! _RIKO NANONE NTIBAKAGURISHE IBYAPFUMAGURITSE KUBERA IMUNGU RWOSE....
nibyiza rwose mbona byafasha abaturage baciriritse gusa nanone ubuyobozi ahokugirango babirukane nibabafashe kuzamura Isuku babikorana Naha muri America ubucuruzi nkubu burahaba Kandi arigihugu twese dufatiraho urugero mwiterambere! Murakoze.


text:
Enamel Cast Iron Bbq Griddle umutuku kubyo ukeneye byose byo gusya nk'inyama, igikoma, hamburg, inkoko n'imboga.Irashobora guhindurwa no gukoreshwa kuruhande rworoshye kugirango ukore ifunguro rya mugitondo nka amagi, bacon, ham, sandwiches ya foromaje.
Shira icyuma cya grill / Griddles irashobora gutanga ibintu byose uhereye pizza zometse kuri pizza kugeza kuki zitoshye, ziryoshye, uhereye kumafi, inkoko kugeza kumata.Nta bindi bikoresho byo guteka bifite ubushyuhe buke nkicyuma.Ingano zitandukanye zitandukanye zo guhitamo, Impinduramatwara iraboneka.


text:
-
My names is Masengesho Epiphanie murugo ni Nyabihu nkorera I Rusizi ndasaba kujya gukorera hafi numuryango Mama arashaje nshaka kumubahafi ninjye njyenyine asigaranye.
-
Nitwa Ingabire Yvonne nkaba nkorera mukarereka Ngoma ntuye mukarere ka Gisagara ndasaba ko ko mwanyimura nkegera umuryango wanjye byatuma nozaneza akazi .
-
My names is uwimana joseline murugo ni Kirehe nkaba nkorera mukarere ka Ngoma ndasaba kujya gukorera hafi y’umuryango kuko ababyeyi bajye barashaje kandi mama afite ubumuga bukabije kandi akeneye umuntu wo kumwitaho.
-
Nitwa Mukabaranga Clementine nkorera mukarere ka Ngoma ntuye mukarere ka Gicumbi mumurenge wa kageyo ndasabakwegera umuryangowange nkitakubana n’ umugabobityo nkakora akazintuje.
-
Nitwa Uwamahoromarie Chantali nkorera mukarere ka Ngoma ntuye mukarere ka Kirehe ndasabagukorera hafi y’umuryangowange nkitakubana n’ umugabobityo nkatanga uburezibufite Ireme.
-
Nitwa
Manirabona CIarisse nkorera mu karere ka Ngoma ndasaba kwimurirwa mu karere ka Gasabo nkegera umuryango


text:
Wari uzi ko gukura imyanda mu mubiri wawe ari uburyo bwagufasha kwirinda uburwayi butandukanye ?
Abenshi tumenyereye kwisukura igice kigaragarira inyuma nyamara burya ngo gukura imyanda mu mubiri imbere(cleansing) bwaba aribwo buryo bwiza bwo kwirinda zimwe mu ndwara zikunda ku twibasira, (...)Read more
Ese wari uzi icyayi kivura ? + video
Muri iki gihe,uko imibereho y’abantu igenda ihindagurika,ni nako abantu bagenda bagira ibibazo bitandukanye by’ubuzima.Ugasanga umuntu kurya byamunaniye,ukumva umuntu arakubwiye ngo ashobora kumara (...)Read more
Sobanukirwa n’indwara y’impatwe (Constipation),n’uburyo wayikira
Muri iki gihe abantu benshi usanga bafite ibibazo bitandukanye bijyanye n’igogora ry’ibiryo,ugasanga umuntu ariye nka saa sita,ariko bikagera nimugoroba inda icyuzuye, Ese waba uzi ko icyo ari (...)Read more


text:
Inzobere mu by’ubuzima zivuga ko ‘Stroke’ ari indwara y’udutsi dukwirakwiza amaraso mu bwonko, duturika bitewe n’umubyimba watwo utabasha kwakira ingano y’amaraso acamo bigatuma yivanga n’ubwonko (Hemorrhagic stroke) cyangwa tukaziba bitewe no kuvura kwayo, bigatuma adatemberamo uko bikwiye igice cyatwo atageramo kikangirika.
Muri Gicurasi 2018, Ishami ry’Umuryango w’Abibumbye ryita ku Buzima (OMS) ryatangaje ko Stroke yaje ku mwanya wa kabiri mu ndwara 10 zishe abantu benshi mu 2016 inyuma y’indwara z’umutima.
Mu bantu miliyoni 56.9 bapfuye mu 2016, nibura 54% bishwe n’indwara 10, iz’umutima na Stroke zishemo miliyoni 15.2.
Mu Rwanda ihagaze gute?
Ubushakashatsi bwakozwe n’itsinda ry’abaganga b’abanyarwanda bugamije kureba uko stroke ari umutwaro ku gihugu, bwashyizwe ahagaragara mu 2017.
Bwerekanye ko mu barwayi 100 bashyirwa mu bitaro, babiri biba bitewe n’uburwayi bwa stroke. Abagabo nibo benshi bagaragaje ubwo burwayi ku kigero cya 55%.
Ubu bushakashatsi kandi bwerekanye ko 22% mu bayirwaye batari barigeze bisuzumisha ngo bamenye uko ubuzima bwabo buhagaze naho 53,5% byabo bari bafite umuvuduko ukabije w’amaraso ariko batari ku miti.
Ubu bushakashatsi kandi bugaragaza ko nyuma y’umwaka umwe abarwayi bagize stroke, byabagizeho ingaruka zikomeye zirimo urupfu ku kigero cya 61%, ubumuga bukomeye ku kigero cya 14,3% naho 24,7% ikaba yarabasigiye ubumuga bworoheje.
Ubu bushakashatsi bwakorewe mu bitaro by’icyitegererezo biri mu Rwanda ariko urumutse ushyizemo n’abagana ibindi bitaro umubare ngo ushobora kuba uri hejuru kurushaho.
Mu kiganiro IGIHE yagiranye n’inzobere mu kuvura indwara z’umubiri, akaba n’Umuyobozi w’ishami ryazo mu bitaro bya Kaminuza bya Kigali (CHUK), Dr. Kabakambira Jean Damascène, yavuze ko ubusanzwe amaraso atembera mu mubiri yoherezwa n’umutima ariko 20% akajya mu bwonko.
Umubyimba w’imitsi ijyana amaraso mu bice by’umubiri ugenda ugabanuka cyane cyane iyo iyajyana mu bwonko, ku buryo abayemo menshi ishobora guturika bitewe n’imbaraga afite.
Dr. Kabakambira abantu ‘bafite indwara y’umuvuduko w’amaraso uri hejuru cyangwa abasaza, imitsi ijyana amaraso iba yaratakaje ubushobozi bwo kwiyagura, aho kwaguka igaturika amaraso akivanga n’ubwonko’.
Kuri Stroke iterwa no kuvura kw’amaraso, Dr. Kabakambira yavuze ko ayavuze iyo ageze muri ya mitsi yo mu bwonko ayifunga kubera ari mito, bigatuma andi atabasha gutembera mu bindi bice.
Ati “Ishobora gufata abasanganywe izindi ndwara. Hari nk’umutima utera nabi, abafite izindi zituma amaraso avura nk’ubwandu bwa Sida, Diabète, kunywa itabi biza mu byongera ibyago byo kuyirwara kurusha ibindi.”
Itabi ngo ribamo ubumara bwangiza ubwonko n’umutima, bikangiza imiyoboro y’amaraso. Ibyo bituma riza ku isonga mu bitera indwara z’umutima n’ubwonko.
Ati “Stroke ntabwo ushobora kubana nayo utabizi. Izindi ndwara zitandura nk’iz’umutima, ushobora kuzirwara utabizi ariko arizo zitera ibyago byo kugira stroke cyane cyane iyo umuntu azisanganywe atarazivuje, ariko Stroke iyo ije, ni mu masegonda.”
Bimwe mu bimenyetso umuntu uyirwaye agaragaza harimo guta ubwenge igice kimwe cy’umubiri cy’iburyo cyangwa ibumoso bitewe n’icy’ubwonko cyafashwe na stroke kuko gihita gihagarara gukora.
Dr. Kabakambira ati “Ubonye umuntu muri kuvugana agata ubwenge, ukabona uruhande rumwe ntirukora, ukabona umunwa urakebanye akenshi bishobora kuba bitewe n’iyo ndwara ya stroke.”
Ibyo bimenyetso umuntu ashobora kubimarana igihe gito cyangwa kinini, bamwe babanza kuribwa umutwe mu gihe cy’amasaha macye ubundi bagatakaza ubwenge no mu maso hagakebana. Icyo gihe nko kwihagarika ntibaba bakibigenzura, babyikoreraho batabishaka.
Ubufasha bw’ibanze buhabwa uyirwaye
Rimwe na rimwe iyo stroke ifashe igice kinini cy’ubwonko umuntu ashobora guhita apfa. Gusa iyo yoroheje uyirwaye ashobora kwitabwaho nubwo bigoye ko ayikira neza, kuko imusigira ubumuga bw’igice yibasiye, bigatuma ashobora kuzajya agenda acumbagira.
Hari bimwe mu byo bikorerwa umurwayi ugize stroke, abantu bagamije kumufasha ariko bishobora kumuhuhura.
Ati “Nk’igihe ubona umuntu yikubise hasi kubera stroke utabizi ugahita wihutira kumuzanira amazi yo kunywa cyangwa umuha ibiryo ugira ngo arashonje. Ibi bishobora kumugiraho ingaruka zikomeye kuko akenshi ururimi ruba rudakora, ubwenge budakora atabasha kubimira noneho bikaba byayobera mu bihaha akananirwa guhumeka cyangwa akarwara umusonga.”
Abantu kandi bagomba kwirinda kumuterura uko babonye kuko bishobora kumuhuhura, akaba yakwangirika nk’ijosi, uruti rw’umugongo, ukuguru cyangwa ukuboko kukaba kwacomoka cyangwa kukavunika.
Aho gukora ibi ahubwo wakwihutira kubimenyesha ivuriro cyangwa ibitaro bikwegereye cyangwa ugahamagara ambulance, bakaza kumufasha cyangwa bakakubwira iby’ibanze wamukorera mu gihe batarakugeraho. Uko umurwayi wa stroke agezwa kwa muganga kare ni nako bimwongerera amahirwe yo kuvurwa.
Abaganga iyo bahageze bihutira kumuha ubufasha bw’ibanze burimo nko kumwongerera umwuka wa oxygène n’indi miti yamufasha ariko biba byiza iyo abihawe mbere y’amasaha ane imufashe.
Nta sano ifitanye no kunanirwa
Hari abantu benshi bakunze kwitiranya indwara yo guturika udutsi tw’ubwonko n’umunaniro uterwa no gukora ubutaruhuka cyangwa kunanirwa k’ubwonko ariko Dr. Kabakambira avuga ko nta sano n’imwe bifitanye.
Gukora cyane ahubwo bishobora gutera ibibazo by’umunaniro n’ibindi byangiza imikorere y’umubiri bikaba byakongera ibyago byo kurwara Diabète, umuvuduko w’amaraso n’ibindi bishobora kuzaganisha kuri stroke.
Uwarwaye Stroke ntakira burundu
Uretse kuba iyi ndwara iza ku mwanya wa kabiri mu zica benshi, ugize amahirwe akavurwa ntimwice, asigarana ubumuga bw’ingingo zimwe, agahora acumbagira nta mbaraga nk’izo yari asanganywe afite. Ishobora no kumusigira umumuga bwo kutongera kuvuga.
Muri rusange ntabwo umuntu ashobora kujya kwa muganga avuga ngo nje kwivuza stroke uretse kuba yagaragaje ibemenyetso byayo, akaba yanyuzwa mu cyuma kiyisuzuma, kuri ubu kiba mu bitaro bicye birimo iby’icyitegererezo.
Gusa umuntu asabwa kwirinda indwara zidakira nk’umuvuduko w’amaraso, Diabète, kanseri n’izindi abinyujihe mu gukora siporo, kwirinda inzoga n’itabi , kwirinda kurya ibirimo isukari nyinshi, kwisuzumisha nibura rimwe mu mwaka, akamenya uko ahagaze, kwirinda kwirirwa wicaye n’ibindi.


text:
Umugore wabaye intwari ikomeye kurusha abandi mu mateka y’u Rwanda
Mu Rwanda rwo hambere hatari na kera cyane, umugore yahabwaga agaciro gake. Ntiyashoboraga kujya ku rugamba cyangwa ngo abe yahabwa imyanya ikomeye mu nzego z’igihuguariko ntibyabujije bamwe mu bagore kubaintwari bagakora ibikorwa by’indashyikirwa n’abagabo batari gupfa gukora.
Amateka y’u Rwanda agaragaza ko abagore batafatwaga nk’abantu bakora cyangwa ngo bashobore gukora imirimo y’abagabo. Nta mugorewajyaga ku rugamba, nta wubakaga, nta wagirwaga umuyobozi mu nzego z’igihugu (aha ni mbere y’abakoloni) ndetse umugore yafatwaga nk’umuntu waremewe gukora imirimo yo mu rugo ubundi agategereza byose ku mugabo.
Nkuko Padiri Muzungu Bernardin abivuga mu gitabo yise “ Le Patriotisme Jusqu’au Sang’’, Robwa Nyiramateke ni ishema n’icyubahiro ku bagoren’abakobwa babayeho mu mateka y’u Rwanda.
Mbere y’uko tuvuga ku butwari bwaranze uyu mugore ufatwa nk’intwari kurusha abandi bose mu mateka y’u Rwanda, reka turebe abandi bagore b’intwari batatu babayeho mu mateka y’u Rwanda.
Nyirarucyaba: Uyu azwi mu bitekerezo by’ibimanuka byanditswe mu gitabo `Inganji Kalinga’ cya Musenyeli Alexis Kagame. Bivugwa ko ari we wazanye inka mu Rwanda mu gihe yariitazwi. Ngo amaze kuzana icyo gisimba (Inka), yakamiye amata Gihanga Ngomijana amata ayanyoye akira indwara yari arwaye maze Gihanga abwira Nyirarucyaba ati “Jya kuzana icyo gisimba hano’’. Ni uko azana inka mu Rwanda bwa mbere.
Undi mugore w’intwari uzwi cyane ni Nyiraruganzu Nyirarumaga. Uyu yari umugabekazi w’ingoboka kuri Ruganzu Ndoli akaba yari umusingakazi. Yabaye umugabekazi kuri Ruganzu Ndoli kuko uwari kumubera umugabekazi ni ukuvuga nyina wa Ndoli yari yariciwe i Rubi rw’i Nyundo(ahitwa mu Miko y’Abakobwa) ubwo Ndahiro Cyamatare yicwaga amaze guhungishiriza Ndoli i Karagwe k’Abahinda.
Ubwo rero Ruganzu amaze kuba umwami, yagombaga kugira umugabekazi batwarana nkuko byagendaga ku bami bose. Nyirarumaga rero ni we watwaranye na Ruganzu Ndoli umwami uzwiho ubutwari bikomeye n’ingabo ze zitwaga Ibisumizi.
Ikindi kigira Nyirarumaga intwari itazibagirana mu mateka y’u Rwanda ni uko ari we watangije inganzo y’ibisigo agira ngo amateka y’abami ntazibagirane. Kuba amateka y’abami bo hambere azwi ubu bikomoka cyane ku nganzo y’ibisigo nyabami kuko nko mu bisigo by’impakanizi, hagenda havugwa buri mwami n’ibikorwa yakoze kugeza ku mwami uriho.
Nyirarumaga ni we wahanze igisigo cya mbere mu mateka y’u Rwanda, akaba yaracyise ``Umunsi ameza imiryango yose’’. Ni we watangije Intebe y’abasizi ndetse ashyiraho uburyo ibisigo byose bituwe umwami runaka byajya bibungwabungwa bigashingwa abantu runaka bakabifata mu mutwe ndetse bakabitoza ababakomokaho ku buryo ingoma ya cyami yagize iherezo, ibisigo byose uhereye kuri icyo “Umunsi ameza imiryango yose’’ bizwi neza.
Undi mugore wabaye intwari twavuga mbere y’uko tuvuga birambuye kuri Robwa, ni Nyirayuhi Nyiratunga ndetse n’abandi bagabekazi bategekanaga n’abana babo ariko bakiri bato kugeza igihe bakuriye.
Nyirayuhi Nyiratunga ni nyina wa Yuhi Gahindiro. Nyiratunga yatwaye u Rwanda mu gihe Gahindiro ka Mibambwe Sentabyo yari akiri uruhinja. Ikigira Nyiratunga intwari cyane ni ukuba yararwanye ishyaka arwana n’abana ba wa se wabo wa Gahindiro bashakaga kumunyaga ingoma. Yaratwaje kugeza igihe Gahindiro akuriye akaba umwami w’igihame binavugwa ko ari we mwami warambye kurusha abandi bose.
Reka noneho tugaruke ku butwari bwa Robwa. Padiri Muzungu Bernardin mu gitabo cyavuzwe haruguru avuga ko ku bahanga n’abandi bazi amateka y’u Rwanda, igikomangoma Robwa Nyiramateke ari ishema n’icyubahiro ku banyarwandakazi aho bava bakagera.
Inyandiko nyinshi zivuga ku mateka y’u Rwanda zirata ubutwari bwa kigore n’ubudahemuka budasanzwe bwaranze igikomangomakazi Robwa wavukaga kuri Nsoro I Samukondo akaba mushiki wa Ruganzu I Bwimba.
Guhara icyubahiro cyo kuba umwamikazi n’umugabekazi akemera gupfira u Rwanda bimugaragaza nk’intwari idasanzwe mu zabayeho mu Rwanda rwo hambere haba mu bagabo n’abagore.
ROBWA yari muntu ki?
Robwa Nyiramateke yari umukobwa wa Nsoro I Samukondo umwe mu bami b’imishumi wategetse u Rwanda kuva mu mwaka wa 1279 kugeza mu wa 1312 , akaba yaramubyaranye na Nyiraruganzu I Nyakanga.Yari mushiki w’umwami Ruganzu I Bwimba na we uzwiho kuba yarabaye intwari yemera kumena amaraso mu buryo bw’ubucengeri.
Robwa yamenyekanye nk’intwari cyane kubera uburyo yemeye kuba umutabazi w’umucengeri akamena amaraso ye mu Gisaka kugira ngo i Gisaka kitazagarurira u Rwanda hanyuma. Twibuke ko ibi yabikoze atwite inda y’umwami Kimenyi w’i Gisaka.
Uko Robwa yabaye intwari
Kimenyi cya Bazimya ba Ruregeya, umwami w’i Gisaka ngo yashatse umugeni, ni uko abajije abajyanama be bamurangira mu Rwanda bati`` Nsoro ya Samukondo ni we ufite umugeni ugukwiriye’’.
Ati" None se ko nta bushuti ngirana na Nsoro nzabigenza nte? Ni uko bamugira inama yo kwibanisha na Nkorokombe wari muramu wa Nsoro kuko yari musaza wa Nyakanga nyina wa Robwa Nyiramateke.
Bamaze kunoza inama, Kimenyi ngo yashatse amaturo n’izindi mpano nziza maze abyoherereza Nkorokombe maze aboneraho no kumwaka ubushuti, undi ntiyazuyaza arabumwemerera. Bukeye ubucuti bumaze gukomera Kimenyi atuma kuri Nkorokombe ati``Ndashaka gusaba muramu wawe umugeni, none uzahambere nk’inshuti’’.Nkorokombe aramusubiza ati``Uzaze, umugeni ntuzamubura rwose’’.
Igihe kigeze rero Abanyagisaka ngo baje gusaba Robwa icyakora ngo Nsoro aramubima, avuga ko ngo yamutanze ahandi ariko ubu bukaba bwari uburyo bwo kubananiza.Ibi ngo byababaje Kimenyi cyane.
Igihe cyarageze Nsoro araberana (kurwara k’umwami) ni uko abiru baramubaza bati “Ko turuzi ugiye gutanga, Kimenyi akaba yaragusabye umugeni ukamumwima nagaruka waratanze akamudusaba tuzamumwima tutaramubyaye?. Nsoro arababwira ati``Nimumpamagarire abana banjye’’.Ni uko abana baraza bahageze ,abwira Robwa ati``Nushaka gushyingirwa kwa Kimenyi uzagende ubizi ko uriumutabazi w’u Rwanda, ntuzagende wibwira ko uri umugeni. Ati``uramenye Kalinga ntuzayigurane Rukurura (ingoma ngabe yo mu Gisaka).
Arangije kuraga, aherako aratanga. Baramwerera baramwiraburira.Nuko Nkorokombe atuma kuri Kimenyi ati`` Wa muntu wakwimaga umugeni ko atakiriho ntiwaza gusaba umugeni ko utazamubura?”. Nuko Kimenyi yohereza intumwa ze gusaba Robwa, Ruganzu Bwimba wari warasimbuye se Nsoro ku ngoma yemera gushyingira Robwa icyakora Robwa ashyingirwa abizi neza ko ari umutabazi w’umucengeri uzamenera igihugu amaraso.
Ubwo Ruganzu I Bwimba yatangaga aguye mu Gisaka na we atabaye nk’umucengeri, ngo Kimenyi yaje guhoza Robwa ngo amumare agahinda ka musaza we wari umaze gupfa maze aramubwira ati`` Rukurura ni iyawe, i Gisaka ni icyawe’’ maze kuko Robwa yari azi ko atashakiye mu Gisaka agamije kuhabyarira cyangwa kubayo umugabekazi ngo yasubije Kimenyi amucyurira ati ``Mbabajwe n’uwakwise Kimenyi, iyo uza kuba Kimenyi koko, wakamenye icyanzanye ino aha’’.
Nuko Robwa wari unatwite inda y’imvutsi y’umuhungu amaze kumubwira ayo magambo, arikusanya n’imbaraga ze zose yitera hejuru maze agiye kugwa bamutega ingoma ayigwa ku rutsike acikamo ibice bibiri umwana wari uri mu nda ye aragwa maze na we arapfa, apfa nk’umutabazi kimwe na musaza we Bwimba .
Urupfu rwa Robwa rwamugize ikirangirire mu bakobwa n’abagore bose babayeho mu mateka y’u Rwanda .Ntiyatinye kumenera igihugu cye amaraso nubwo yari akiri muto akaba umwamikazi wari kuzavamo n’umugabekazi w’i Gisaka.
Yanze kubyarana n’umwami w’i Gisaka kuko nkuko Kimenyi yabitekerezaga uyu mwana w’umuhungu bari kubyarana yari yari kuzigarurira u Rwanda akarutwarana n’i Gisaka. Yubahirije isezerano yari yarasezezeranye na se Nsoro kugirango u Rwanda rukomeze rusugire rutazigarurirwa n’abanyamahanga. Ibi bishimangira wa mugani ugira uti``Wanga kumenera igihugu amaraso, imbwa zikayanywera ubusa’’.
Ibitabo byifashishijwe:
Le Patriotisme Jusqu’au Sangcya Padiri Muzungu Bernardin
Les Recits Historiques cyaA Coupez na Th Kamanzi
IRADUKUNDA Fidele Samson


text:
Urukundo
Inama zafasha umukobwa kugira ibyishimo n’umunezero mu rukundo
Mu rukundo buri wese aba ashaka kwishima no kunyurwa n’umubano afinye n’umukunzi we. Kuryoherwa n’urukundo ntawe bitizihira. Abakobwa n’abagorenibo ahanini baba bashaka kwitabwaho no kugaragarizwa urukundo kuburyo bwihariye. Uri umukobwa ukaba ukunda kwibaza icyo wakora ngo ugumane umunezero mu rukundo urimo n’umusore muri iki gihe. Izi nizo...
Ibintu 4 bigaragaza ko witeguye gushinga urugo
Hari igihe wicara ukibaza niba igihe cyawe cyaba cyarageze ngo na we ushinge urugo. Wabuze icyakwemeza niba gushinga urugo ari ibintu bizakorohera cyangwa se bizakubera ihurizo. Urubuga Elcrema rwandika ku mibanire rwatanze ibintu 4 wagenderaho wemeza ko ugejeje igihe cyo gushaka umugore cyangwa umugabo. Ni mu nkuru uru rubuga rwahaye umutwe...
Ibintu utagomba gukora nyuma yo gutandukana n’umukunzi wawe
Gukunda no gukundwa ni bimwe mu bintu bituma umuntu aryoherwa n’ubuzima. Ariko siko ibintu bihora ari byiza mu rukundo. Hari gihe kigera uwo wakundaga mugatandukana. Tugiye kurebera hamwe amakosa ugomba kwirinda gukora nyuma yo gutandukana n’umukunzi wawe. 1. Wikwihimurira ku mubiri wawe Niba uwo wakundaga akwanze ntago ugomba kwihimurira ku...
Ingeso z’abagore abagabo banga urunuka
Umugore ushaka kurinda umugabo we agahinda n’ishavu yirinda ingeso mbi. Ushobora kwibaza ingeso mbi zaranga umugore zikaba zatuma umugabo we amuhurwa. Izi ni zimwe muri zo: 1.KWIBAGIRWA ICYAKUZANYE Umukunzi wa rwandamagazine.com niwe wigeze guhwitura abagore mu mvugo ikarishye agira ati:” munama nziza mujya mutugira hano kuri ino site mujye...
Impamvu 7 ukwiriye guhagarika guhora ugenzura telefone y’umukunzi wawe
Abakobwa benshi bahorana amatsiko cyangwa ingeso yo kureba muri telefone z’abasore bakundana. Abasore nabo ku rundi ruhande hari abagira iyo ngeso. Babikora bashaka kumenya niba koko niba ntawundi afite bakundana akaba amuca inyuma. Kwirirwa ureba ubutumwa bugufi yohererejwe, chat yagiranye n’abandi basore cyangwa abakobwa ni ingeso itari nziza...
Amategeko abakobwa bakwiriye kugenderaho mu rukundo .Igice cya 2
Mu rukundo buri wese aba ashaka kwishima no kunyurwa n’umubano afinye n’umukunzi we. Kuryoherwa n’urukundo ntawe bitizihira. Ushobora kuba ukunda kwibaza icyo wakora ngo ugumane umunezero mu rukundo rwanyu. Kugira ngo ugire umusaruro mwiza urabiharanira. Uri umukobwa ndetse ufite umukunzi kandi uhora iteka wifuza guhorana ibyishimo mu rukundo...
Amategeko abakobwa bakwiriye kugenderaho mu rukundo
Mu buzima tubamo bwa buri munsi bisaba ko umuntu agira umurongo ngenderwaho iyo ashaka kugira aho ava n’aho agera . Si ihame ko buri wese awuhuza n’undi. Hari amategeko akwiriye kuranga abakobwa kugira ngo ubuzima barimo n’ubwo ahazaza burusheho kuba bwiza Aya ni amwe mu mategeko urubuga Elcrema rwaandika ku mibanire rutangaza ko buri mukobwa...
Umugabo nashatse ntarara ku buriri, arara ahagaze muri ’Salon’. Mbigenze nte?
Nyuma y’inkuru twabagejejeho y’Uburyo 5 imibonano mpuzabitsina yangiza umubano hagati y’abashakanye, umugore umwe yifuje kugisha inama abasomyi ba rwandamaagazine.com. Ubutumwa bwe bugira buti “ Ndi umudamu, mfite imyaka32 .Mfite umugabo n’abana batatu .Umugabo turi kumwe ubu ni uwa kabiri kuko uwa mbere twaratandukanye . Abana babiri ni...
Impamvu 5 udakwiriye kuryamana n’umusore mukundana
Abashakanye bazi ibanga ry’imibonano mpuzabitsina. Abagore bafite abagabo basobanukiwe ko gutera akabariro ku rugo ari ikimenyetso cyo kwereka umugabo ko umukunda kandi umwitaho. Ni uburyo bwo kugaragarizanya amarangamutima hagati y’abashakanye. Kuryamana n’umusore mukundana bishobora kwangiza ubuzima bwawe wowe ukeka ko uri kubaka urukundo...
Mpitemo kubana n’umusore tudahuje ukwizera aho kugumirwa?
Muraho, ndabasuhuje kandi ndanezerewe kubagezaho ikibazo mfite ngo mungire inama. Ndi umukobwa mfite imyaka 26. Mu kwezi kwa 3 muri uyu mwaka wa 2017 nzaba nujuje imyaka 27. Ndi umu Christo kandi ndi umukozi w’Imana mu rusengero iwacu. Nimurimo nkunda kandi nasezeranyije Imana kuzayikorera mpaka.Ikibazo cyanjyee rero giteye gitya :...


text:
Itegeko Nshinga ry’u Rwanda ryemera indimi eshatu:Ikinyarwanda,Igifaransa n’Icyongereza. None n’Igiswahili kinjiye mu ndimi z’ubutegetsi zemewe.
Ibi ni ibyasohotse mu Itangazo ry’Inama y’Abaminisitiri yo ku wa 12 Ukwakira 2016 aho mu ngingo ya 6 bavuga ko, mu Mishinga y’amategeko yemejwe harimo « umushinga w’Itegeko Ngenga rishyiraho ururimi rw’Igiswahili nk’ururimi rwemewe mu Butegetsi. »
Ntibizatinda kuba Itegeko
N’ubwo bikiri umushinga, ntibizatinda kuba Itegeko(ryasohotse mu Igazeti ya Leta). Kandi birumvikana, kuko abantu benshi basanzwe barukoresha mu mirimo na serivisi zinyuranye(igisirikari, igipolisi, amahoteli, abashoferi…)
Cyari igihe cyo guha agaciro indimi z’iwacu no gushyigikira izashobora guhuza abanyagihugu benshi, aho gukomeza kugendera ku z’abakokoloni. Nirwongererwa amasaha mu mashuri, bizatanga akazi kandi bigaragaze izindi mpano mu bakiri bato.
Gukingura amarembo yombi
Birazwi ko Igiswahili gikoreshwa cyane mu bihugu by’Uburasirazuba(Tanzaniya na Kenya)no mu Burengerazuba (Repubulika Iharanira Demokarasi ya Kongo,RDC).
Kuzamura uru rurimi kuri iyi ntera,ni uburyo bwo kurushaho gukingurira Urwanda ayo marembo yombi:Uburasirazuba n’Uburengerazuba.Bityo abarukoresha bazarushaho kwisanzura muri ibyo bihugu nta pfunwe cyangwa bibwira ko ari ururimi rusuzuguritse.
Ntibizatugire Abaswahili!
Hari igihe abakora mu mifuka n’abatera za Gatarina babaga bavuga Igiswahili.Byatumaga barwita « ururimi rw’Abasungarere »(imburamukoro)ku buryo kurwiga byasaga n’ibigayitse.
Ahandi na ho ugasanga abarukoresha ari bene ba bantu bamenyereye gucurika abandi no kubacuza utwabo mu cyayenge cyangwa bakoresheje ubufindo(magie).
Ni ho baheraga babita « Abaswahili. »Umuntu wamushyiraho uburyarya akabimenya,akavuga ko « wamubereye Umuswahili. » N’ibi byo kwimika Igiswahili, ntibizatugire Abaswahili!
Tunashukuru mpango huu. Kwenda hadi mwisho!
By P.B


text:
Chorale Lebanon ikorera umurimo w’Imana ku Ikanisa ya Kabirizi, Umurenge wa Rugerero, Akarere ka Rubavu, Diyoseze Angilikani ya Kivu, ikomeje gutungura benshi, bamwe bakibaza ko yaba ituruka mu rindi Dini cyangwa Itorero ritari Anglican, kuko ngo uko baririmba bitandukanye n’uko andi makorali yo mu Itorero ryabo aririmba, ndtse n’agace urusengero rwabo ruherereyemo nako ushobora kwibwirako katavamo Chorale iteye imbere.
Iyi Chorale isengera ku rusengero ruherereye aho umuntu yakwita agace k’icyaro, ntikangwa n’ibyo, ahubwo yo ngo yashyize imbaraga mu kubaka umwimerere wayo igendeye ku baririmbyi bakiri bato, maze ngo yiyemeza kuba itara rimurikira rubanda ititaye ko isengera ahashobora gufatwa na bamwe ko nta cyiza cyahaturuka, kuri ubu ikaba igeze ku rugero rwo kwifuzwa n’amakorali yitwa ko akomeye kandi yo mu Mijyi itandukanye yo mu Gihugu.
Ku batazi neza aha Kabirizi, bashobora gutekereza ko byaba ari ugukabya. Siko biri ariko, kuko atari no ku muhanda wa kaburimbo, ahubwo wurira umusozi witiriwe Ubugoyi (ku gasozi ka Bugoyi), ukagera mu mpinga y’akandi kari hakurya yaho, aribwo ugera ku rusengero rudashamaje ariko rusize amarangi ajya gusa n’iroza kandi ukaba ubona ko ruri mu mpinga ahirengeye cyane, ibishobora kuba imbarutso yo kuba “Itara rimurikira rubanda”.
Umuyobozi wa Chorale Lebanon, bwana Habumuremyi Jean Damascene. Avugako gushyira hamwe no kumvako ntacyo bazi ari byo bibafasha mu rugendo rw’iterambere barimo. Ati: “Rwose twe ntacyo twishoboreye ariko dufite Imana. Hamwe no gusenga, turagerageza tugashyira hamwe ku buryo inama za runaka n’uiza runaka tugerageza kuzihuza, bigatuma tugera ku cyo twiyemeje. Ibi byose tukaba tubikora mu mikoro macye ndetse rimwe na rimwe bitugoye kuko agace dukoreramo kagoyemo ukuntu ariko Imana ishimwe ko ibana natwe bikemera”.
Madame Niyigena Aline, ni umuririmbyi wa Chorale Lebanon akaba n’umwe mu batoza bayo. Mu kiganiro na WWW.AMIZERO.RW yatubwiyeko burya ikintu cya mbere ari ukwitinyuka kandi ukumvako uri uw’agaciro imbere y’Imana, maze ngo ibyo kuvuga ngo ‘asengera mu Idini runaka, aturuka mu cyaro n’ibindi’ bigasigara ari amateka. Ati: “ Nonese mu by’ukuri urebye Chorale yacu wambwirako ari iya hehe ? Twabanje kwicara hamwe dutekereza kuri Lebanon twifuza, tugira impano runaka twigiraho kuko burya uyu murimo wo kuririmba twese twigira ku batubanjirije. Tumaze gufata uwo mwanzuro, twatangiye gutoza abana bato, maze Imana nayo ituba hafi, kuri ubu umusaruro wavuyemo niwo namwe mubona”.
Yahumurije abantu yifashishije amwe mu magambo y’indirimbo yabo, abwira abantu ko bahumura kuko Imana ibazi. Ati: “Ubuzima bwawe Imana irabuzi burashinganye. Ntugure ikibazo kuko ejo hawe ari heza, subiza umutima mu gitereko. Turi mu mugongo w’Imana naho twanyura mu bunyereri Imana iraduhetse, naho imvura yagwa ari nyinshi imivu igatemba, inkuba zigakubita ntabwo izadutembana kuko turi mu mugongo w’Imana iraduhetse. Imvi zizarinda ziba uruyenzi ikiduhetse”.
Tumubajije umuririmbyi hano mu Rwanda akunda cyangwa se yigeze gukunda mu mpano yo kuririmba, yatubwiyeko ‘Gikundiro’ ari we afata nk’uwamutinyuye mu rugendo rw’imiririmbire kuko ngo abyiruka yamubonaga mu nsengero zo muri Rubavu aririmba, maze ngo nawe afata umwanzuro wo kumwigiraho kandi ngo biramukundira biraza, ngo kuri ubu bamwe mu bamubonye aririmba, bakaba bamwitiranya na Gikundiro ngo bitewe n’ijwi ndetse n’uburyo (style) aririmbamo akoresha umubyimba ndetse n’imbaraga, hakaniyongeraho ubuhanga bwo gukurura amarangamutima y’abamukurikira (Public).
Chorale Lebanon ifite umushinga mugari wo kwinjira mu bikorwa byo gutunganya ibihangano byayo mu buryo bw’amajwi n’amashusho aho bemeza ko bashaka gukora mu buryo bwa LIVE, ngo amajwi n’amashusho bigasohokera rimwe kuko ngo ari byo babona bigezweho kandi ngo bikaba ari nabyo bitwara umwanya muto maze ngo ukabonera rimwe amajwi n’amashusho. Bemeza ko izi ndirimbo zizakorwa mu kwezi kwa Gatandatu n’ukwa Karindwi uyu mwaka.


text:
Inyigisho Mgr Celestin HAKIZIMANA, Umwepisikopi wa Gikongoro yatanze mu itangizwa rya Yubile y’imyaka 100 y’ubusacerdoti mu Rwanda
Kuri buri wese muri twe, ihamagarwa rye ritangirwa n’ibonekerwa nk’irya Izayi, aho tubona ubutagatifu bw’Imana iduhamagara tukabona n’intege nke zacu ndetse n’ubwandu bw’iyi si dutuyemo. Ubutagatifu bw’Imana bugaragarira mu binyabubasha biyikikije, naho integer nke za muntu n’ubwandu bw’iyi si bigaragarira mu munwa wanduye. Ibirori twumvise birikubera mu cyumba gitagatifu cy’ingoro y’Imana, Nyagasani yicaye ku ntebe ya cyami ndende kandi itumburutse, abaserafimu aribo bamalayika bakuru bamuririmbira ntibijya birangira. Byagombye no gukomereza hano ku isi, kuko ijuru tuzajyamo ejo, ritangirira hano ku isi.
Turirimbe ubutagatifu bw’Imana dukoresheje amajwi ariko cyane cyane dukoresheje imibereho yacu myiza. Natwe turi abamalayika b’Imana, intumwa z’Imana, isi yose yuzuye ikuzo ry’Imana, ibyaremwe
byose byerekana amaboko y’Imana yacu, niyo mpamvu natwe tugomba guhora turirimba ubutagatifu bwayo, tugomba guhora twikiriza indirimbo yatewe n’abaserafimu. Nyirubutagatifu, Nyirubutagatifu.
“Mbese ndatuma nde? Ninde twakohereza?” Nguko uko umuhamagaro uza. Biriya bibazo natwe twese twahuye nabyo, Imana yarabitubajije. Mubyo batadusomeye, harimo ko umwe mu baserafimu yafashe mu kiganza ke ikara ryaka arikoza ku munwa wa Izayi, maze ubuhemu bwe burahanagurwa n’icyaha ke kirakizwa. Natwe ni uko, ntagusukurwa kubayeho ntitwabona imbaraga zidutinyura kuko uwo mulimo w’ubuhanuzi duhamagariwe uremereye, ukomeye, uturenze, ntitwawushobora kubwacu ariko dushobora byose iyo turi kumwe n’uduha imbaraga. Izayi amaze kumva ibyo abajijwe, yiyumvisemo imbaraga, umurava n’umwete maze arasubiza ati: “Ndihano, ntuma”. Natwe rero tumwemerera kudutuma, tumwemerere atwohereze, tugira tuti: “Ndihano, ntuma”. Ndi hano, Karame; I am here; Je suis ici, présent cyangwa présente.
Mu ishuri, hari igihe umwalimu yahamagaraga, agira ngo arebe abaje n’abasibye, abataje bagashyirwaho zeru, abaje bagashyirwaho akamenyetso ko baje. Ariko hari igihe abaje bitabiraga abasibye,
bakitaba mu kigwi cyabo, zeru n’inkoni bakaba barabisimbutse. Kwa Yezu rero nta kujijisha, nta kurerega, nta gucengana, uba uhari cyangwa udahari.
Bavandimwe, ese mu bupadiri twebwe turahari? Turimo turimo? Turimo wese umubiri n’umutima? Turimo kuva kumano kugeza
kumisatsi cyangwa turimo bubiri gusa umutima wibereye ku bandi n’ahandi? Aho ntiturimo bya nyirarureshwa? Aho ntiturimo byo kuvangavanga? Turimo n’amaguru abiri? Cyangwa kumwe kurimo ukundi kukaba ahandi! Nka Izayi rero, Padiri ni umuhanuzi, ubwira abantu iby’Imana kandi akavuga mu izina ryayo, igihe n’imbura gihe.
Mu ibaruwa yandikiwe Abahebureyi, twumvise ko Yezu atwita abavandimwe be agira ati: « Nzogeza izina ryawe mu bavandimwe, mubo tuva indimwe. Akongera ati: “Niwe nizera, niwe nashyizemo amizero yanjye”, maze akarangiza avuga ati: « Dore ndihano, njyewe n’abana Imana yampaye ». Umupadiri ni undi Kristu, « alter christus », igihe aba atura igitambo cya Yezu mu misa, yibuka urupfu rwe, na Padiri aba yitangaho ituro, aba yitangirira abandi ku buryo budasesa
amaraso ahubwo abigurana, ababera igitambo. Yezu yaje gutabara bene Abrahamu, yatwishushanyije muri byose, akaba umuherezabitambo Mukuru w’umunyampuhwe kandi
wishyikira ku Mana kugira ngo ahanagure ibyaha by’imbaga, nitugeragezwa azadutabara.
Bavandimwe basaseridoti, ngurwo urukundo Imana yadukunze, bavuga ko umuntu yishima aho yishyikira, natwe twishyikire ku Mana, dushyikirane nayo, tugirane umushyikirano urambuye ndetse utarangira. Ngo ibijya gushya birashyuha, mbere yo kuririmbira Imana amanywa n’ijoro, ejo hazaza, tuyiririmbire uyu munsi dushima Ubuntu bwayo butagereranywa. Natwe uko Yezu yigize umuntu akabana natwe, na Padiri agomba kwigira umwe mu bo babana, agomba kwigira umwe mu bo ashinzwe muri byose keretse icyaha. Ukwigira umuntu kwa Yezu gukomereza muri twebwe, ntitube ab’isi ahubwo tugakunda isi nk’uko Yezu yayikunze.
Ivanjiri ya Mutagatifu Yohani twumvise none yatugejejeho isengesho rya gisaseridoti rya Yezu. Ati: « Nibonsabira, sinsabira isi ». Isi Yezu avuga ni abanze kumwemera bakanga batyo kwakira umukiro. Nibo ubwabo batumye isengesho yabavugira ntacyo ryabamarira. Yezu ntiyisabiye, yabanje gusabira abo Imana yamuhaye, yasabiye abigishwa be aribo bakristu bose natwe twese turimo. Akaba abasabira gukomera, arabasabira ubumwe, atari bwa bumwe bubonetse bwose, ahubwo nibwa bumwe mu rukundo burangwa mu Butatu Butagatifu. Abo yasabiye ni abo yagejejeho ijambo ry’Imana, ni abo isi yanga kuko atari abayo. Yabasabiye kurindwa ikibi, gutagatifuzwa mu kuri no kuba abiyeguriye Imana nkuko na Yezu yayiyeguriye, Nubwo tutari ab’isi, ntitugomba kuyivaho, ntitugomba kuyihunga niyo mpamvu yadutumye ku isi nkuko nawe yatumwe ku isi kugira ngo tuyihindure inshuti ya Yezu, kugira ngo tuyihindure nziza, n’abayiriho bose bakamererwa neza. Padi, ibyo Yezu yakoze yavuze muri iri sengesho, nawe bigire ibyawe, nawe mu isengesho ryawe rya buri munsi, ubivuge kandi ubikore. Yezu yaziye bose, niyo mpamvu isengesho rye rigera kuri bose, ati: « Sibo bonyine nsabira, ndasabira n’abazanyemera bose babikesha ijambo ryabo ». Isengesho rya Padiri ntirigira umupaka, rigenewe bose, intumwa z’ubu ndetse n’izo mu gihe kizaza, tutibagiwe no gusabira abatemera, abatemera nkatwe n’abahakanyi. Bose turabashinzwe, twebwe dufite igihe, tugomba gusabira abatagira igihe cy’isengesho. Yezu yasabiye ubumwe bw’abemera bose, ngo bunge ubumwe « kugira ngo isi yemere ko ari wowe wantumye ». Ikizereka abantu bose ko turi intumwa za Yezu
ni urukundo tuzaba dufitanye bamwe ku bandi. Ubumwe bwacu ni ubuhamya bufatika bw’icyo turi cyo ndetse bwerekana ko Yezu ari Imana kandi ko yatumwe nayo. Amacakubiri, ukutumvikana ni ibuye batsitaraho, ni ikigusha mu buhakanyi no mu bupagani, ni ugutukisha
Imana, abayo n’ibyayo. Iri sengesho rya gisaseridoti ni ngombwa, turigire iryacu. Ntitugomba gusengesha gusa ngo twebwe twiyibagirwe, ntawe utanga icyo adafite kandi ijya kurisha ihera ku
rugo.
Kuba abapadiri bambere b’abanyarwanda barabuhawe ku itariki ya 7 Ukwakira, birerekana umwanya wa Rozari mu buzima bwa gisaseridoti, ni umwanya wa Bikira Mariya mu bupadiri bwacu. Ni n’umunsi w’abakristu batahukanye umutsindo, baganje ababarwanyaga. Natwe rero twiyambaze Bikira Mariya kurushaho tuvuga ishapure tuzatahana natwe umutsindo, tuganza abaturwanya n’ibiturwanya.
Kibeho, ku wa 7 Ukwakira 2015
Mgr Celestin HAKIZIMANA
Umwepiskopi wa Gikongoro


text:
Gatsibo: Urubyiruko rusaga 400 rwitezweho kuba isoko n’urumuri mu kwihangira umurimo
Kuri uyu wa Kane taliki ya 25 Kanama 2022, urubyiruko 404 rwo mu mirenge 4 y’Akarere ka Gatsibo rwasoje amahugurwa rwari rumazemo umwaka ruhabwa ubumenyi bwo kwihangira imirimo kugira ngo rushobore kwiteza imbere.
Ni amahugurwa yahawe urubyiruko rwo mu mirenge ya Kiramuruzi, Kiziguro, Murambi na Rwimbogo, akaba yarateguwe n’Akarere ka Gatsibo ku bufatanye n’Umufatanyabikorwa wako, Akazi Kanoze Access, ku nkunga ya Plan International, mu rwego rwo gufasha urubyiruko kwiteza imbere, aho yaberaga mu kigo cy’urubyiruko cya Kiramuruzi.
Umuyobozi w’Umuryango Nyarwanda Akazi Kanoze Access, Bwana Businge Anthony yagarutse kuri amwe mu masomo yahawe uru rubyiruko rwasoje amahugurwa, avuga ko harimo imyuga itandukanye no kwitegura gukora umurimo ku rubyiruko rusoje amashuri ariko rutari rwabona icyo rukora(Akazi), anaboneraho gukangurira urubyiruko kudasuzugura akazi uko kaba kameze kose, ahubwo ko bagomba kugaha agaciro bakagakora neza, bakigirira ikizere mu byo bakora no gukoresha amafaranga bishatseho ubwabo binyuze mu kwizigama.
Umwe mu bahuguwe witwa Giraneza Bonnette wo mu Kagari ka Gakenke mu Murenge wa Kiramuruzi, yavuze ko yahawe amahugurwa yo kwihangira umurimo ahita ashyira mu bikorwa ibyo yize, agira ati:
’’Natangiranye igishoro cy’ibihumbi 20 nshinga iduka none ubu maze kugera ku gishoro cy’ibihumbi 300 by’amafaranga y’u Rwanda, murumva ko ngenda nzamuka.”
Ni mu gihe Bakundukize Jacques uhagarariye umushinga wa Plan International Rwanda yavuze ko uyu muryango wibanda ku iterambere ry’urubyiruko cyane cyane umwana w’umukobwa hagamijwe kuzamura iterambere n’imibereho y’urubyiruko.
Ati: ’’Akarere katweretse imihigo twafatanyamo muri uyu mwaka w’imihigo wa 2022/2023 harimo no gufasha urubyiruko kwihangira imirimo, natwe tubona umufatanyabikorwa ufite uburambe mu gutanga amahugurwa yo kwihangira umurimo ariwe Akazi Kanoze Access, kugeza ubu twahereye ku rubyiruko rusaga 400 arirwo rwasoje uyu munsi.”
Ubwo yasozaga aya mahugurwa, Umuyobozi w’Akarere ka Gatsibo Gasana Richard yashimiye uruhare rw’Abafatanyabikorwa mu iterambere ry’abaturage b’Akarere ka Gatsibo, agira ati:
’’Ndashimira cyane abafatanyabikorwa dufatanya kuzamura iterambere n’imibereho myiza y’abaturage binyuze mu kubaha amahugurwa nk’aya kugira ngo bashobore kwifasha bihangira imirimo.”
Yakomeje avuga ko uru rubyiruko ari urw’agaciro ku isoko ry’umurimo, ndetse ko iyo ufite icyo uzi udategereza amatangazo y’umurimo ko ahubwo useruka neza ku murimo bityo n’ibishuko wakabonye bikagabanuka.
Meya Gasana ati: “Tubitezeho guseruka neza ku isoko ry’umurimo. Iyo umuntu yagize ubumenyi, ibishuko biragabanuka, ntiwongera kuba utekereza ko hari undi uzagira icyo aguha, bivuze ko utatwara inda utateguye cyangwa se ngo wishore mu biyobyabwenge mu buryo bworoshye.”
Byitezwe ko uru rubyiruko rurenga 400 ruzaba isoko n’urumuri ku rundi rubyiruko rwibwiraga ko akazi bazagahabwa n’abandi, ndetse bakazaba n’umusemburo wo guteza imbere imiryango yabo n’Igihugu muri rusange.
Amwe mu mafoto yaranze iki gikorwa:


text:
Kwiyumva nk’umuntu udafite agaciro akenshi bigaragazwa no kuba ntakizere umuntu yifitiye ndetse yumva ko kuba ariho ntacyo bimaze. Bishobora guterwa n’uburyo ujya wirengagiza gukora inshingano ugomba gukora, kugirira umushiha abandi, ihungabana wigeze kugira ukiri muto, kuba hari abigeze kunenga imikorere cyangwa imiterere yawe mu gihe cyahise cyangwa se ibihe bigoranye ujya ucamo mu buzima bigahindura isura wowe ubwawe wibonamo.
Hari abashakashatsi mu bigendanye n’imitekerereze ya muntu bagaragaje ko kwiyumva muri ubu buryo bishobora kugutera imihangayiko ihoraho ndetse bigatuma udakora neza no mu buzima busanzwe.
Dore ibintu bitanu wakwitoza gukora bikaguhindurira intekerezo ntiwongere kwiyumva nk’umuntu udafite icyo avuze mu bandi.
Jya wiganirizanya umutima mwiza
Akenshi umuntu ufite iki kibazo cyo kumva ntagaciro afite, ajya akunda kwitekerezaho ibibi yajya kwiherera ngo yiganirize akituka. Ubushakashatsi bugaragaza ko bijya bigorana guhinduka iyo ufite izi ntekerezo, gusa iyo kamere yawe uyakiriye kandi ukayakirana umutima mwiza ntakabuza izi ntekerezo zirahinduka. Nuramuka wisanze uri kwiganiriza winenga, jya ugerageza werekeze intekerezo zawe ku bihe byiza wagize cyane ibintu byiza ushaka kuzakora. Aho kwibwira uti “Ntakintu nshoboye gukora,” ivugireho uti “Nshobora gutangira nkora utuntu duto twiza nkazatera imbere.” Ibi bizagufasha.
Jya witwararika cyane mu gihe wumva izo ntekerezo zakujemo
Rimwe na rimwe kwiyumva muri ubu buryo bijya bituruka ku magorwa uhuye nay o, intekerezo mbi ugize cyangwa abantu batakuganiriza ibyiza mwahoranye. Tangira wimenye, umenye ngo ese iyo izi ntekerezo zigiye kunzamo mba nitwaye nte, ese ni ibihe bimenyetso mbona cyangwa se ni izihe ntekerezo ngira zikabigiramo uruhare.
Ibi bizagufasha kumenya uburyo bwo guhangana n’iki kibazo kugera ugitsinze.
Itoze kunyurwa n’ubuzima bwawe(uko ubayeho)
Kwiburira agaciro nanone, ngo bijya biterwa no gufata ubuzima bwawe ukabugereranya n’ubwabandi. Aho gufata umwanya wo kwigereranya n’abandi ngo bize no kugutura mu mutego wo kwisanga muri byabyiyumvo byo kumva ntagaciro ufite, buri munsi nyuma y’ibyo wakoraga undi mwanya wawe wumare utekereza ku bintu wishimira kuba waragezeho bizaguha no kwishimira ubuzima ufite akakanya bikurinde no kugira ishyari.
Jyira ikintu ukorera mugenzi wawe
Iyo ujya ugira ikibazo cyo kwiyumva nk’umuntu udafite agaciro, rimwe na rimwe guhuza ubwenge bwawe ku kindi kintu cyangwa ku wundi muntu utari wowe bijya biba ingenzi. Iyo ugize uruhare mu gukora igikorwa gifitiye sosiyete akamaro cyangwa se ugaha ubufasha mugenzi wawe ufite amateka aruta ayawe ukabona ko bimuhaye kwishima, nawe utangira kwiyumva nk’umuntu w’ingenzi bikakuzanira ibyishimo.
Gerageza gukoresha apurikasiyo(Application) zigisha ibijyanye n’imikorere myiza y’ubuzima bwo mu mutwe
Hari ama apurikasiyo ya telephoni zigezweho(Smart phones) atandukanye yagenewe guhugura abantu mu kunoza imikorere myiza y’intekerezo n’ubundi buzima bwo mu mutwe. Hari ayagenewe kwigisha abantu gukomeza imyanzuro bafata kandi ikaba iboneye ndetse n’ayagenewe guhugura n’uburyo umuntu yakwirinda guhubuka. Ubu buryo abashakashatsi batubwira ko na bwo bufasha umuntu ufite ikibazo cyo kwiyima agaciro mu bandi.
Muri ayo maporogaramu(applications) harimo nk’iyitwa: Moodfit, MoodMission, Sanvello, Headspace, Happify, ndetse n’izindi.
Abahanga mu mitekerereze ya muntu bavuga ko iyo umuntu yifitemo iki kibazo cyo kwiyumva nk’udafite agaciro ntabyiteho ngo agerageze kubihindura bishobora kumubyarira ikibazo kindi kandi gikomeye. Kurikiza inama zose ugirwa ni byo bizagufasha.
Source: www.verywellmind.com


text:
ABAKURAMBERE N’ABAHANUZI
Book code: AA
Published by Cyasobanuwe mu Kinyarwanda n’Itorero ry’Abadiventisiti b&r
ISBN:
527 Pagesrw
ABAKURAMBERE N’ABAHANUZI- Contents
- IRIBURIRO
- IJAMBO RY’IBANZE
- IGICE CYA 1 - KUKI ICYAHA CYAHAWE AKITO?
- IGICE CYA 2 - IREMA
- IGICE CYA 3 - IGISHUKO NO GUCUMURA
- IGICE CYA 4 - UMUGAMBI WO GUCUNGURWA
- IGICE CYA 5 - KAYINI NA ABELI BAGERAGEZWA
- IGICE CYA 6 - SETI NA HENOKI
- IGICE CYA 7 - UMWUZURE
- IGICE CYA 8 - NYUMA Y’UMWUZURE
- IGICE CYA 9 - ICYUMWERU CY’IMINSI IRINDWI
- IGICE CYA 10 - UMUNARA WA BABELI
- IGICE CYA 11 - UMUHAMAGARO WA ABURAHAMU
- IGICE CYA 12 - ABURAHAMU MURI KANANI
- IGICE CYA 13 - IKIGERAGEZO CYO KWIZERA
- IGICE CYA 14 - IRIMBUKA RYA SODOMU
- IGICE CYA 15 - UBUKWE BWA ISAKA
- IGICE CYA 16 - YAKOBO NA ESAWU
- IGICE CYA 17 - YAKOBO AHUNGA N’UBUHUNGIRO BWE
- IGICE CYA 18 - IJORO RYO GUKIRANA
- IGICE CYA 19 - YAKOBO AGARUKA I KANANI
- IGICE CYA 20 - YOSEFU ARI MURI EGIPUTA
- IGICE CYA 21 - YOSEFU NA BENE SE
- IGICE CYA 22 - MOSE
- IGICE CYA 23 - IBYAGO MU MISIRI
- IGICE CYA 24 - PASIKA
- IGICE CYA 25 - ABISIRAHELI BAVA MU MISIRI
- IGICE CYA 26 - URUGENDO RWO KUVA KU NYANJA ITUKURA UKAGERA KURI SINAYI
- IGICE CYA 27 - ABISIRAHELI BAHABWA AMATEGEKO
- IGICE CYA 28 - ISIRAHELI ISENGA INYANA Y’IZAHABU
- IGICE CYA 29 - URWANGO SATANI YANGA AMATEGEKO Y’IMANA
- IGICE CYA 30 - UBUTURO BWERA N’IMIRIMO YABUKORERWAGAMO
- IGICE CYA 31 - ICYAHA CYA NADABU NA ABIHU
- IGICE CYA 32 - AMATEGEKO N’ISEZERANO RYA KERA N’IRISHYA
- IGICE CYA 33 - URUGENDO RWO KUVA KURI SINAYI KUGERA I KADESHI
- IGICE CYA 34 - ABATASI CUMI NA BABIRI
- IGICE CYA 35 - KWIGOMEKA KWA KORA
- IGICE CYA 36 - BAZERERA MU BUTAYU
- IGICE CYA 37 - IGITARE CYAKUBISWE
- IGICE CYA 38 - URUGENDO RUKIKIYE EDOMU
- IGICE CYA 39 - BIGARURIRA I BASHANI
- IGICE CYA 40 — BALAMU
- IGICE CYA 41 - UBUHAKANYI BWABEREYE KURI YORODANI
- IGICE CYA 42 - AMATEGEKO Y’IMANA ASUBIRWAMO
- IGICE CYA 43 - URUPFU RWA MOSE
- IGICE CYA 44 - BAMBUKA YORODANI
- IGICE CYA 45 - KUGWA KWA YERIKO
- IGICE CYA 46 - IMIGISHA N’IMIVUMO
- IGICE CYA 47 - ABISIRAHELI BAGIRANA AMASEZERANO N’ABANYAGIBEYONI
- IGICE CYA 48 - BAGABANA KANANI
- IGICE CYA 49 - AMAGAMBO AHERUKA YA YOSUWA
- IGICE CYA 50 - ICYACUMI N’AMATURO
- IGICE CYA 51 - UKO IMANA YITA KU BAKENE
- IGICE CYA 52 - IMINSI MIKURU NGARUKAMWAKA
- IGICE CYA 53 - ABACAMANZA BA MBERE
- IGICE CYA 54 — SAMUSONI
- IGICE CYA 55 - UMWANA SAMWELI
- IGICE CYA 56 - ELI N’ABAHUNGU BE
- IGICE CYA 57 - ISANDUKU Y’ISEZERANO INYAGWA N’ABAFILISITI
- IGICE CYA 58 - AMASHURI Y’ABAHANUZI
- IGICE CYA 59 - UMWAMI WA MBERE W’ABISIRAHELI
- IGICE CYA 60 - KWIHANDAGAZA KWA SAWULI
- IGICE CYA 61 - SAWULI ANYAGWA UBWAMI
- IGICE CYA 62 - DAWIDI ASIGWA AMAVUTA
- IGICE CYA 63 - DAWIDI NA GOLIYATI
- IGICE CYA 64 - DAWIDI AHUNGA
- IGICE CYA 65 - IMPUHWE ZA DAWIDI
- IGICE CYA 66 - URUPFU RWA SAWULI
- IGICE CYA 67 - UBUPFUMU BWA KERA N’UBWO MURI IKI GIHE
- IGICE CYA 68 - DAWIDI I SIKULAGI
- IGICE CYA 69 - DAWIDI YIMIKWA
- IGICE CYA 70 - INGOMA YA DAWIDI
- IGICE CYA 71 - ICYAHA CYA DAWIDI NO KWIHANA KWE
- IGICE CYA 72 - KWIGOMEKA KWA ABUSALOMU
- IGICE CYA 73 - IMYAKA IHERUKA YA DAWIDI


text:
1.PETA INCUTI N'UMUTEKANO: Ibibaho 8 byuruhande bigizwe nuruziga, ikaramu yo gukinisha ikibwana igizwe na mesh yo murwego rwohejuru rwinshi hamwe nigitambaro cya Oxford.Ibikinisho by'amatungo biranga dogere 360 yo kureba izuba, ryakozwe imbere mugari, rihumeka neza, igisenge cya mesh kugirango umenye neza ko amatungo yawe adahangayitse.itungo rishobora kubona abantu bose bakurura mesh kandi ntirwumve ko rifunze. kora ikibwana cyawe cyumva gifite umutekano muri cyo.
2.IBYEMEZO: Iyi mbwa ikinisha imbwa nayo igaragaramo ubwinjiriro bwa mesh zippered kuruhande, urugi rwa zipper rutanga byoroshye kwinjira / gusohoka kubitungwa byawe.Funga umuryango kugirango amatungo yawe arinde imbere.urashobora gufunga umuryango ufunguye hamwe na Velcro ifatanye.hamwe hejuru hejuru zipanze urashobora kugera no gutunganya amatungo.ibikinisho byoroheje byamatungo nabyo birerekana akabari keza kugirango ukurure, byoroshye gutwara byoroshye .Ibikinisho byamatungo bibika amatungo yawe neza mugihe uri muri parike, ku mucanga, no imbere cyangwa hanze urugo rwawe.
3. SHAKA UMUKINNYI: Nta teraniro risabwa, rishyiraho amasegonda kandi ntirisaba inteko;ikubye neza iyo idakoreshwa muburyo bworoshye gutwara no kubika.imbwa ikinira inzu kumagorofa, igororwa ryamatungo yoroheje weight yoroheje nyamara ikomeye, irashobora gukoreshwa mumazu cyangwa hanze , gukambika.Igishushanyo mbonera gishobora guhitamo neza kurugendo.ibisanduku binini kandi biremereye nibintu byashize!
4. BYOROSHE KANDI URWENYA: Funga ihema ryimbwa, imbere yagutse itanga icyumba cyawe cyamatungo gukina cyangwa gusinzira.Ibikoresho bihumeka bituma itungo ryoroha cyane, urashobora gushyira matel / ikiringiti mumikino, Komeza amatungo yawe neza.ikinamico yacu iboneka mubunini n'amabara menshi.


text:
1. Igishushanyo gikurura-Shyira ibikinisho byimbwa bisa nidubu nyayo!Ntuzongere kunywa wenyine.Gira igikinisho cyawe inshuti nshya yo kunywa!
2. Squeaker Imbere - Igikinisho cyawe gikundwa cya Pup yawe!Komeza ushimishe kandi uhuze amasaha menshi kugirango wicare hanyuma unywe ubukonje wenyine!
3. Ibikoresho byiza cyane - Ibi bikinisho byimbwa Squeak bikozwe mumashanyarazi adafite uburozi nibikoresho byoroshye bya pamba.Ntabwo ari uburozi, Kurwanya Bite, Umutekano, no Gukaraba
4. Impano idasanzwe & Yishimishije - Ibi bikinisho byimbwa bisekeje nimpano ikomeye kubakunda imbwa cyangwa isabukuru yimbwa / ibirori byimbwa!
5. Ingano yuzuye - 9inch yuzuye igikinisho cyimbwa, ikora neza kubwa mbwa nto, imbwa ziciriritse, imbwa nini, imbwa zabakobwa, imbwa zabahungu, nimbwa zose.


text:
Isomo ryo mu Ibaruwa yandikiwe Abahebureyi 2,14-18
None rero, ubwo abana bafitanye ubumwe bw’amaraso n’umubiri, Yezu na We yasangiye na bo ubwo bumwe kugira ngo mu rupfu rwe atsiratsize umugenga warwo, ari we Sekibi, maze abohore abatinyaga urupfu rubahoza mu bucakara igihe cy’ubuzima bwabo bwose. Koko ntiyaje atabaye abamalayika, ahubwo yaje atabaye inkomoko y’Abrahamu. Kubera iyo mpamvu yagombaga kwishushanya n’abavandimwe be muri byose, akaba Umuherezagitambo Mukuru w’umunyampuhwe, kandi wishyikira ku Mana ngo ahanagure ibyaha by’imbaga. Ubwo We yababaye kandi akageragezwa, ashobora no gutabara abageragezwa.


text:
Ni nyuma y’amahugurwa y’iminsi 12 uru rubyiruko rwahawe n’Umuryango w’Abayapani utegamiye kuri Leta, CORE aho ufasha urubyiruko kwifashisha ibihari mu gusana imihanda mu buryo buzwi nka Do-nou.
Do-nou ni uburyo bw’ikoranabuhanga gakondo Abayapani bifashisha mu gusana imihanda y’imigenderano bitabahenze. Ubu buryo babukoresha mu gufata itaka bakarishyira mu mifuka bagahambira n’imbarasasu ubundi bakagenda bayishyira mu muhanda, hejuru borosaho itaka ubundi bagatsindagira ku buryo umuhanda uba ukomeye cyane.
Bamwe mu rubyiruko rwahuguwe mu Karere ka Gatsibo bavuze ko biteguye kubyaza umusaruro ubu buryo bakora imihanda yagiye yangirika hirya no hino muri aka Karere.
Iradukunda Kezia wo mu Murenge wa Kiziguro yavuze ko aya mahugurwa yabagiriye umumaro cyane ko biteguye no kuyabyaza umusaruro.
Ati “Nyuma y’aya mahugurwa ubu turashaka kujya dufata ahantu hangiritse tukahakora hakaba icyitegererezo ku bandi ku buryo bazajya baduhamagara tugakora n’ahandi hari imihanda yagiye yangirika. Urebye uburyo dusanamo iyi mihanda ntabwo dukoresha amafaranga menshi ahubwo ni uburyo bworoshye kandi butanatwara amafaranga.”
Yasabye ubuyobozi kubagirira icyizere bakabaha akazi imihanda y’imigenderano yari yarapfuye bakayikora amafaranga bahaga abayikora nibura bakabahaho make.
Karinganire Jean Claude wo mu Murenge wa Rugarama we yavuze ko yiteguye gutanga umusanzu we mu gusana imihanda yagiye yangirika ndetse mu ntangiriro yafatanyije n’abandi gusana agahanda kagana ku kigo nderabuzima bakoresheje uburyo bwa Do-nou.
Ati “Ubumenyi twahawe ntabwo ari ubwo kwicarana mu rugo, nshobora kwegeranya bagenzi banjye tugasana imihanda iri mu murenge wacu kuko ibikoresho dukoresha ni ibisanzwe. Akarere icyo tugasaba ni uko ya mafaranga bahaga abakora imihanda bayaduha akaba aritwe tuyikora twifashishije ubu buryo, twizeye gukoresha imbaraga zacu nibura imihanda y’imigenderano igakorwa neza.”
Yavuze ko bo batazakoresha amafaranga menshi ahubwo bifuza kugabanya ayatangwaga mu gusana imihanda.
Umuyobozi w’Akarere ka Gatsibo wungirije ushinzwe Iterambere ry’Ubukungu, Manzi Théogène, yijeje uru rubyiruko ubufatanye mu gushyira mu bikorwa ibyo rumaze iminsi rwiga.
Ati “Ni uburyo bwiza ababumenyereye batubwiye ko bushobora kuramba bukaba bwarenza imyaka irenga itanu. Uru rubyiruko rero turwitezeho ko bazabasha gushyira mu bikorwa ibyo bize, amahirwe yo tuzayabaha nibura binagabanye amafaranga twatangaga.”
Umuyobozi w’Umuryango w’Abayapani utegamiye kuri Leta, CORE, Yuko yokomizo Chiba, yavuze ko ubu buryo bamaze kubwigisha mu turere 11 two mu Rwanda aho biteze ko amafaranga leta yatangaga mu gusana imihanda y’imigenderano azagabanuka.
Yavuze ko intego yabo ari uko nibura urubyiruko rugira uruhare mu kwishakamo ibisubizo byo gusana imihanda y’aho rutuye bitabatwaye amafaranga menshi kandi bigatanga akazi ku bantu benshi.
Mu minsi 12 uru rubyiruko rwari rumaze gukora imihanda y’imigenderano ireshya na metero hafi 400, ubu buryo bushya bwa Do-nou bukaba bwitezweho kugabanya igiciro cyakoreshwaga mbere.


text:
*Abaturage bavukiye Mushishiro bahamya ko Nyabarongo ya kera yasaga neza, *Ukora ubucukuzi bw’amabuye we avuga ko bitashoboka ko Nyabarongo yaba urubogobogo, *Ku bandi barimo Minisitiri Vincent Biruta ngo hari byinshi byakorwa mu guhindura amazi ya Nyabarongo. Umunsi umwe, uwari Mayor wa Muhanga Mutakwasuku Yvonne yabwiye Perezida Kagame Paul ko azasubira mu karere ke Nyabarongo yarabaye […]Irambuye
Tags : Muhanga
*Ikusanyirizo ry’amata ryatashywe na Bernard MAKUZA 2009 akiri Minsitiri w’Intebe, *Ubuyobozi bucyuye igihe bwagiranye ibibazo na Koperative bituma ikusanyirizo rihagarara, *Kuri uyu wa kane ryakiriye litiro 250 z’amata kuri litiro 2 000 rigomba kwakira ku munsi. Hari hashize imyaka ndwi (7) ikusanyirizo ry’amata riherereye mu murenge wa Nyambabuye mu Karere ka Muhanga ridakora bitewe n‘impaka […]Irambuye
Polisi mu Karere ka Muhanga ku bufatanye na koperative z’abamotari mu Ntara y’Amajyepfo bavuga ko hagiye gukorwa ibarura ryimbitse ry’abakora akazi ko gutwara abantu kuri moto kuko ngo hari abiyitirira uyu mwuga bagakora amakosa badafite aho babarizwa hazwi. Iki gikorwa kizabanzirizwa n’ibarura ryimbitse rizatuma habasha kumenyekana umwirondoro wa buri mumotari wese, ukubiyemo amazina yombi, ubwoko […]Irambuye
Umuhanda unyura ahitwa mu Giperefe mu mujyi wa Muhanga watangiye gushyirwamo kaburimbo igice cya mbere, NZABONIMPA Onesphore Umuyobozi ushinzwe ibikorwaremezo mu Karere avuga ko imirimo yo kubaka uyu muhanda igeze kuri 75%. Uyu ni umwe mu mihanda Perezida Paul Kagame yasezeranyije abaturage ubwo yimamarizaga manda ya kabiri yo kuyobora iguhugu mu mwaka wa 2010, igihe […]Irambuye
Abanyamabanga Nshingwabikorwa b’Utugari 10 mu mirenge itandukanye igize Akarere ka Muhanga, bandikiye Ubuyobozi bw’Akarere basaba ko bubemerera bakava ku mirimo. Hari hashize igihe kinini amakru avuga ko bamwe mu banyamabanga Nshingwabikorwa b’imirenge itanu bagiye kwegura ku bushake bwabo, ariko kuri ubu icyemezwa n’ubuyobozi bw’Akarere ka Muhanga ni uko abeguye ari abo mu tugari 10 kuri […]Irambuye
Mu nama yahuje abahagarariye Kampani zicukura amabuye y’agaciro n’ubuyobozi bw’Akarere ka Muhanga, abacukura amabuye babwiye Akarere ko bagiye gukora urutonde rwa bamwe mu bayobozi mu nzego zitandukanye bakora ubucukuzi nta byangombwa bafite bibemerera kuyacukura. Iyi nama yari igamije kurebera hamwe agkamaro amabuye y’agaciro afitiye abayacukura, abayagurisha n’igihugu muri rusange n’ibibazo biyabonekamo birimo bamwe mu bayobozi […]Irambuye
Umugabo ukomoka mu mududugudu wa Rubuye, mu kagari ka Mbare, mu murenge wa Shyogwe, mu karere ka Muhanga, witwa Habarurema Emmanuel wavutse mu 1972, birakekwa ko yishwe n’inkoni z’uwo yari yagiye kwiba afatanyije n’abanyerondo mu kumukubita. Uyu mugabo yari yakoze urugendo rwa km 7 agiye kwiba imishoro yo gusakaza inzu ibyo bita amaburiti, mu mudugudu […]Irambuye
Mu kiganiro n’abanyamakuru UWAMARIYA Béatrice Mayor w’Akarere ka Muhanga, atangaza ko bagiye kugirana amasezerano n’ababyeyi bafite abana bibera mu mihanda kugira ngo n’ibayarengayo bafatirwe ibihano. Iki kiganiro n’Abanyamakuru cyagarutse kuri bimwe mu bibazo by’ingutu bihangayikishije Akarere ka Muhanga, ndetse n’igihugu muri rusange harimo cyane ikibazo cy’abana b’inzererzi bahunga imiryango bakomokamo bagahitamo kwibera mu mihanda. Ubushize […]Irambuye
Mu mahugurwa yahuje amwe mu makoperative yo mu Ntara y’Amajyepfo, n’ayo mu Ntara y’Uburasirazuba n’umushinga w’abanyaCanada ushinzwe gutera inkunga amakoperative (Canadian Cooperative Agency), — USENGIMANA Emmanuel umuhuzabikorwa w’uyu mushinga atangaza ko ihame ry’uburinganire mu makoperative ritarimakazwa. Ni nyuma y’aho abaterankunga b’amakoperative agera ku 15 akorera mu Ntara y’Amajyepfo n’ay’Iburasirazuba baboneye ko uburinganire mu makoperative bukiri […]Irambuye
*Abapagasi barara irondo baratungwa agatoki kuba abafatanyacyaha… Mu nama ya njyanama y’Umurenge wa Nyamabuye mu Karere ka Muhanga yateranye kuri uyu 26 Kanama, Perezida wa Njyanama y’uyu murenge, Munyakayanza Gonzalve yavuze ko abarara amarondo ari bo baha icyuho abajura ndetse ko hari igihe abajura bajya kwiba bambaye umwambaro wagenewe aba bacunga umutekano. Ubusanzwe abaturage batuye […]Irambuye


text:
Kuri iki cyumweru le 19/01/2020 i Nyabitekeri muri Paruwasi Muyange hatashye urwibutso ryubatswe n’abasaveri ba Diyoseze ya Cyangugu hazirikanwa Abasaveri 3: Marita+, Julienne+ na Berthilde+ barohamye mu kiyaga cya Kivu ubwo bari kumwe na bagenzi babo bagiye mu butumwa muri Paruwasi ya Muyange
and a ‘long term solution’. The disadvantages of penile cialis Almost.
Iyi gahunda yari yitabiriwe n’abasaveri, abakristu muri rusange,abayobozi mu nzego za Leta n’abashinzwe umutekano, abaterankunga b’abasaveri cyane cyane abayobora ishyirahamwe ry’abatwara abagenzi kucyambu cya Nyabitekeri
• Conduct routine ED investigations buy cialis Definiton of Erectile Dysfunction (ED).
Uru rwibutso rwahawe umugisha na Nyakubahwa Musenyeri Prudence RUDASINGWA akaba Umuhuzabikorwa w’icyenura bushyo muri Diyosezi ya Cyangugu.
Byegeranijwe na Padiri NTAMUTURANO Jean Claude


text:
Imana ibahe umugisha mwese, Imana ihe umugisha igihugu cyacu-Perezida Kagame
Perezida wa Repubulika akaba n’Umugaba w’Ikirenga w’Ingabo z’u Rwanda, yifurije Ingabo z’u Rwanda Noheli n’Umwaka mushya muhire wa 2018, anazishimira ubwitange zigira yaba mu gihugu n’aho zijya kubungabunga amahoro hirya no hino ku Isi.
Mu butumwa bwe, Perezida Kagame yagize ati “Mu izina rya Guverinoma y’u Rwanda, umuryango wanjye no mu izina ryanjye bwite, ndifuriza mwe n’imiryango yanyu Noheli Nziza n’Umwaka muhire wa 2018.”
Yakomeje agaragaza ko gusuzuma umwaka wa 2017 ari igihe cyo gutekereza ku kazi k’abagabo n’abagore bambaye imyenda iriho ibendera ry’igihugu, bakoze batizigamye. Ati “Mu mwaka wose, yaba imbere mu gihugu no mu mahanga, mukomeje gukorana umuhate mutizigama mu kurinda u Rwanda n’abaturage barwo.”
Ingabo z’u Rwanda,
Umukuru w’Igihugu yakomeje avuga ko mu gihugu, abaturage bakomeje kwishimira amahoro n’umutekano, bigatuma iterambere rikomeza kabone n’ubwo hariho imbogamizi yaba mu karere no ku rwego mpuzamahanga.
Perezida Kagame yanashimye aboherejwe kubungabunga amahoro hirya no hino ku Isi, ubunyamwuga n’ubwitange bagaragaza bagahesha ishema igihugu.
Ati “Mwabaye ba Ambasaderi beza b’u Rwanda, mugaragaza indangagaciro zituranga kandi muzisangiza n’abandi bavandimwe mu mahanga, mu bupfura buranga Abanyarwanda. Birakwiye ko twafata umwanya wo gutekereza kuri ibi byose tumaze kugeraho atari ukugira ngo gusa duhe agaciro ibyakozwe ahubwo tunashaka uburyo bwo gukora ibyiza birenzeho mu nyungu z’igihugu cyacu.”
Umukuru w’Igihugu yagaragaje ko muri uko kubungabunga amahoro n’umutekano hirya no hino, biri mu byatumye batari kumwe n’inshuti zabo mu kwizihiza iminsi mikuru ya Noheli n’Ubunani, bityo ari ikintu gikwiye guhabwa agaciro gakomeye.
Akomeza agira ati “Nta gushidikanya uko Abanyarwanda bahora bifuza ibyiza nk’uko babigombwa, imbuto z’ibyo mukorera igihugu cyacu ntizishobora kwirengagizwa. Ni umusaruro wo guhuza imbaraga n’ubwitange bw’abantu ku giti cyabo bisobanuye byinshi kuri twese. Umwaka ushize ntabwo wari woroshye kuri buri wese kandi ntitwiteze ko 2018 izoroha cyane.”
Umukuru w’Igihugu yavuze ko Isi n’akarere bihindagurika mu buryo buteza ibibazo by’umutekano muke, bimwe muri byo bikaba bikeneye gukemurwa mu buryo bwihuse, ku bw’ibyo Ingabo z’igihugu zikaba zigomba guhora ziteguye.
Yakomeje abwira abasirikare, abato n’abakuru, ko nubwo batamenya ibizaba ahazaza, abaturage b’u Rwanda hari impamvu ituma bagira icyizere.
Ati “Indangagaciro n’icyizere byatumye dukemura ibibazo bitabarika, zigakomezwa n’ubunararibonye, ubumenyi n’ibindi by’agaciro twakomeje kugira uko igihe cyagiye gihita, bitwizeza ko twakemura ikibazo cyose twahura na cyo igihugu cyacu kigakomeza gutekana no gukomera.”
Perezida Kagame yavuze ko intangiriro z’umwaka mushya ari n’amahirwe yo gusubiramo indahiro abasirikare bagiriye igihugu.
Ati “Mu bitekerezo n’amasengesho byanyu, mujye mufata umwanya wo kwiyemeza ubwanyu yaba umuntu ku giti cye cyangwa mwese hamwe, gukomeza kubakira ku byagezweho mu rwego rwo kugera ku gipimo cyo hejuru gishoboka muri serivisi muha abaturage.”
Ibyo ni byo byonyine asanga bizatuma igihugu gikomeza kubagirira icyizere n’icyubahiro bafite.
Umukuru w’Igihugu asoza ubutumwa bwe agira ati “Imana ibahe umugisha mwese, Imana ihe umugisha igihugu cyacu.”
Yanditswe na Chief editor


text:
Inyigisho yo ku wa kabiri w’icyumweru cya 2 cya Pasika, Ku wa 05 Mata 2016
Turakomeza kuzirikana amayobera makuru y’ukwemera kwacu Urupfu n‘Izuka bya Kristu. Aya mayobera n’iyo ibindi byose bishamikiyeho. Adufasha kumva icyo duhamagariwe mu muryango w’abana b’Imana.
Ibyo Nikodemu, umuhanga n’umwigisha muri Israheli adasobanukiwe ni benshi tutabisobanukiwe.
Kuvuka ku bw’amazi na Roho Mutagatifu ni byo bitugira abana b’Imana. Kuvuka byumvikane ko bivuze guhinduka tukemera Inkuru Nziza. N’ubundi nk’abantu turi ibiremwa by’Imana, abantu bose Imana irabakunda ariko muri iyi vanjili Yezu aradusaba gutera indi ntambwe ya kabiri. Intambwe ya mbere ni ukuvuka ku mubiri iya kabiri bikaba kuvuka ku mazi na Roho Mutagatifu ibimenyetso byo guhinduka kwacu.
Nikodemu azi byinshi kandi yabonye byinshi gusa iyintambwe ya kabiri ikeneye ukwemera kurusha ubumenyi. Kwemera ibyo Yezu atubwira kuko ni we wenyine uzi Imana kandi ushobora kuduhuza na yo. Ni we uzi ibyo mu ijuru. Ntibisaba ubuhanga bwo mu bitabo cyangwa amashuri menshi bisaba ukwemera.
Kwemera rero bikaba bivuze kwishyira mu biganza by’Imana nk’umubyeyi udukunda uko umwana muto agenza imbere y’ababyeyi be. Icya mbere rero kidushyira kure y’ Imana bityo tukabura ukwemera ntitube tukivutse bundi bushya, ni ukwibwira ko twaba turi ibitangaza ndetse dushoboye byose tubikesha ubwenge bwacu n’imbaraga zacu. Nubwo hari ababyibwira batyo ndetse bakanabyamamaza ni ukwihenda rwose. Imana ntikeneye guhiganwa natwe mu byerekeye ubushobozi ahubwo iradushyigikira ikaduhishurira n’ibyo tutajyaga gushobora ngo turusheho gutunganirwa.
Uko umuntu agenda arushaho kwibwira ko yateye imbere ko akataje mu buhanga ni ko arushaho kuba impumyi mu byajyaga kumufasha kubaho mu busendere bw’Imana. Ibi n’ibyo bituma ashobora gucurika byinshi akabitwara macuri abyita ubuhanga.
Muntu akeneye kuvuka bundi bushya agakura mu kwemera kugomba kumurikira ubwenge n’ubuhanga bw’iyi si. Bityo mu byo tubwirwa n’ibyo twerekwa n’abahanga n’ibihangage by’iyi si dushakishe mo urumuri rwa Kristu wazutse. Niba urwo rumuri rutaboneka muri ibyo bikorwa byose, birajyana mu mwijima. . Si ukubera ko byaba bivuzwe mu magambo meza gusa cyangwa bitwizeza ibitangaza muri ubu buzima bituma tugomba kubikurikira buhumyi. Kureka ibyo byose biduhwinjarika tukajya kure y’Imana ni ukuvuka bundia bushya kandi tubishobozwa no kumvira Roho Mutagatifu. Kureka gukurikira abayoborwa na sekibi ni ukuvuka bundi bushya. Ese hari ibyo ukeneye kureka, ikigare urimo itsinda urimo bikujyana kuri Mana? Ibyo wemera ibyo uvuga buri munsi aho utuye mu mudugudu muri karitsiye birajyana ku Mana? Isuzume urebe niba udakeneye kuvuka bundi bushya? Aho wagira uti ibya Mungu narabikenetse, ndigisha nkabwiriza n’abandi igira kuri Nikodemu . Imitima yacu nihukire iby’ijuru tuyerekeze kuri Nyagasani, iby’isi tuzabinyuramo twemye.
Kristu wazutse atubere itara ritumurikira mu mwijima w’iyi si.
Padiri Charles HAKORIMANA
Madrid Espagne


text:
Bimwe mu bimenyetso umukobwa agaragaza iyo barikumutereta nubwo akenshi mu rukundo avuga oya kandi yemeye, ubundi akavuga yego kandi yahakanye. Abasore rero ntibajya basobanukirwa imvugo y’abakobwa ahubwo ugasanga bayifata nk’uburyarya kandi atariko biri.
Biragoye kugira ngo usobanukirwe imvugo y’umukobwa mu magambo, ariko hari uburyo bwo gusobanukirwa ibyo umukobwa avuga urebye ibimenyetso cyangwa se amarenga akoresheje abivuga. Umubiri w’umukobwa niwo ugaragaza ibyo ashaka, kurenza uko imvugo ye ibigaragaza.
Dore amwe mu marenga umubiri w’umukobwa ukora n’icyo biba bisobanuye:
Guhumbaguza, Kurya intoki, Gukora mu misatsi no Gukebaguza
Iyo umukobwa ahumbaguzwa, akarya intoki, akikora mu misatsi, agakebaguzwa aba yagutinye. Umukobwa uzabonaho ibi bimenyetso aba yakugizeho ikibazo ko ushobora kumugirira nabi kuburyo biba bisaba ko ukora ibishoboka ko kugira ngo ye kugutinya. Gusa nanone hari igihe abikora bitewe n’abo muri kumwe aribo yatinye bakamutera ikibazo bigatuma atisanzura.
Kwipfumbata akareba hirya
Iyo umukobwa yipfumbase akanga kukureba mumaso ujye umenya ko atagushaka. Umukobwa ashobora kuba adashaka kuvugana nawe ariko akabura aho ahera abikubwira. Nubona umukobwa yifashe gutya kandi akareba hirya uzahite ukuramo akawe karenge.
Kugukoraho buri kanya
Iyo umukobwa ari kugukoraho buri kanya aba ashakako mumenyana kurushaho. Umukobwa uba ugufata intoki, cyangwa akakwikoreshwaho, akakwikubitisha udushyi aba ashaka ko mumenyana birushije ibisanzwe. Uwo mukobwa kandi uzasanga akwigana waseka nawe akisetsa.
Guceceka, Guseka no Kumwenyura
Iyo ubajije umukobwa ikintu agaceceka aba yemeye. Guceceka bisobanura yego. Iyo umubajije uti ese niwowe wabwiye runaka ko dukundana? Iyo acecetse aba ariwe wabimubwiye. Kandi nanone iyo umubajije agaseka cyangwa akamwenyura nabwo aba yemeye.